tripathysagar/odia_wiki huggingface dataset:
ଅନନ୍ତ ପ୍ରସାଦ ପଣ୍ଡା  (୧୮ ଜୁଲାଇ ୧୯୦୬ - ୧୫ ଡିସେମ୍ବର ୧୯୮୯) ଜଣେ ଓଡ଼ିଆ ସାହିତ୍ୟିକ ଥିଲେ  । ଗଳ୍ପ ଲେଖି ଅଧିକ ଆନନ୍ଦ ପାଇଥିବା କଥା ସେ ନିଜେ ସ୍ୱୀକାର କରିଥିଲେ ମଧ୍ୟ, ସାହିତ୍ୟର ବିଭିନ୍ନ ବିଭାଗ ଯଥା, ଉପନ୍ୟାସ, ନାଟକ, ପ୍ରବନ୍ଧ ତଥା କବିତାରେ ତାଙ୍କର ପ୍ରବେଶ ରହିଥିଲା । ଜୀବନୀ ଅନନ୍ତ ପ୍ରସାଦ ୧୯୦୬ ମସିହାରେ ଜନ୍ମଗ୍ରହଣ କରିଥିଲେ । ବାଲ୍ୟକାଳ ସୋର ବାହାନାଗା ଅନ୍ତର୍ଗତ କଲ୍ୟାଣୀ ଗ୍ରାମରେ କଟିଥିଲା । ପିଲାଦିନେ ମୋଟା ଥିବାରୁ, ତାଙ୍କ ଅବଧାନ କହୁଥିଲେ ସାକ୍ଷାତ ଗଣେଶ । ପାଣିରେ ପଶି କଇଁ ଫୁଲ ତୋଳିବା ତାଙ୍କର ସଉକ ଥିଲା । ସେ ବାଲେଶ୍ୱର ଜିଲ୍ଲା ସ୍କୁଲ ଓ ରେଭେନ୍ସା ମହାବିଦ୍ୟାଳୟରେ ପାଠ ପଢ଼ିଥିଲେ । ୨୦ବର୍ଷ ବୟସରେ ସବ୍-ଡେପୁଟି କଲେକ୍ଟର ଭାବରେ ଚାକିରି ଜୀବନ ଆରମ୍ଭ କରିଥିଲେ । ଚାକିରି ଜୀବନ ବାଲେଶ୍ୱର, କଟକ, ଭଦ୍ରକ, ପୁରୀ, ବରଗଡ଼, କେନ୍ଦ୍ରାପଡ଼ା ଓ ଆସିକା ଆଦି ସ୍ଥାନରେ ବିତିଥିଲା । ଅବସର ପରେ କଟକରେ ସ୍ଥାୟି ଭାବରେ ବସବାସ କରୁଥିଲେ । ୧୯୮୯ ମସିହା ଡିସେମ୍ବର ୧୫ ତାରିଖରେ ତାଙ୍କର ତିରୋଧାନ ଘଟିଥିଲା । ସାହିତ୍ୟ ସର୍ଜନା କୈଶରରୁ କବିତା ଲେଖା ଆରମ୍ଭ କରିଥିଲେ ଅନନ୍ତ । ବାଲେଶ୍ୱର ଜିଲ୍ଲା ସ୍କୁଲରେ ପଢ଼ିବା ବେଳେ,  "ପାରିଜାତ"  ନାମକ ହାତ ଲେଖା ପତ୍ରିକା ତାଙ୍କରି ପ୍ରଚେଷ୍ଠାରେ ପ୍ରକାଶ ପାଉଥିଲା । ସେଥିରେ ସେ ଲେଖିଥିଲେ  "ସ୍ୱର୍ଗୀୟ କୁସୁମ ଆରେ ପାରିଜାତ; ତୋ ' ସଙ୍ଗେ ସରି କେ ହେବ କହ ତ ।" ରେଭେନ୍ସା ମହାବିଦ୍ୟାଳୟରେ ପଢ଼ିବା ବେଳକୁ ପୂର୍ବ-ଛାତ୍ରାବାସ (ଇଷ୍ଟ ହଷ୍ଟେଲ)ର ପତ୍ରିକା  "ଜାଗରଣ"  ପ୍ରକାଶ ପାଉଥିଲା । ସେଥିରେ ତାଙ୍କର ପ୍ରଥମ ଗଳ୍ପ  "ଅନ୍ତିମ ମିଳନ"  ପ୍ରକାଶ ପାଇଥିଲା । ଦ୍ୱିତୀୟ ଗଳ୍ପ ଥିଲା  "ଅତୃପ୍ତ ବାସନା"  । ଗଳ୍ପଟି ବାଗ୍ମୀ ବିଶ୍ୱନାଥ କରଙ୍କଦ୍ୱାରା ସମ୍ପାଦିତ ପତ୍ରିକା  "ଉତ୍କଳ ସାହିତ୍ୟ" ରେ ପ୍ରକାଶିତ ହୋଇଥିଲା । ତୃତୀୟ ଗଳ୍ପ  "ବାସନା ତୃପ୍ତି"  ମଧ୍ୟ ସେହି ପତ୍ରିକାରେ ସ୍ଥାନ ପାଇଥିଲା ।
ପ୍ରାଥମିକ ସ୍କ୍ଲେରୋଜିଙ୍ଗ କୋଲାଞ୍ଜାଇଟିସ ବା ପିଏସସି  (ଇଂରାଜୀ ଭାଷାରେ ବା ) ଏକ ଦୀର୍ଘମିଆଦି ରୋଗ ଯେଉଁଥିରେ ଯକୃତ ଭିତରେ ଓ ବାହାରେ ଥିବା ପିତ୍ତନଳୀରେ ପ୍ରଦାହ ହୋଇ କ୍ଷତ ଦାଗ ରହିଯାଏ ଯାହା ସମୟକ୍ରମେ ନଳୀକୁ ସରୁ କରି ଅବରୋଧ କରିଦିଏ  । ଅନେକ ରୋଗୀଙ୍କର ପ୍ରାରମ୍ଭରେ କୌଣସି ଲକ୍ଷଣ ନଥାଏ କିନ୍ତୁ ସମୟକ୍ରମେ ଯକୃତ ରୋଗ ହୋଇ ଚର୍ମ ଓ ଆଖି ହଳଦିଆ ଦେଖାଯାଏ, ଗଲୁ ହୁଏ ଓ ଉଦରର ଡାହାଣ ଉପର ପାଖ ପେଟରେ ଉଦର ଯନ୍ତ୍ରଣା ହୋଇପାରେ  ରୋଗ ଜଟିଳ ହେଲେ ଯକୃତ ଫେଲ୍ ହୁଏ, ପିତ୍ତକୋଷ ଓ ପିତ୍ତନଳୀରେ ପ୍ରଦାହ ଓ କର୍କଟ ରୋଗ ହୁଏ ଏବଂ ଚର୍ବି ଦ୍ରବିଭୂତ ଜୀବସାରର ଅଭାବ ହୋଇପାରେ। ଏହାର କାରଣ ଜଣା ପଡିନାହିଁ। ପ୍ରାୟ ୭୦% ରୋଗୀଙ୍କର ଇନଫ୍ଲାମେଟରି ବାୱେଲ ଫିଜିଜ ବା ପ୍ରଦାହିତ ଖାଦ୍ୟନଳୀ ରୋଗ ଥାଏ, ଅଧିକାଂଶ ସମୟରେ ଅଲସରେଟିଭ କୋଲାଇଟିସ୍  (ୟୁସି/ ) ଏବଂ ପ୍ରାୟ ୭.୫% ଲୋକଙ୍କର ୟୁସି ସ‌ହିତ ପିଏସସି ଥାଏ । ଅନ୍ୟାନ୍ୟ ସଙ୍କଟ କାରକ ମଧ୍ୟରେ ରୋଗର ପାରିବାରିକ ଇତିହାସ ଥାଏ ଓ ସେମାନେ ଅଣଧୂମ‌ପାନ‌କାରୀ ଥାଆନ୍ତି । ଅନ୍ତର୍ନିହିତ କାର୍ଯ୍ୟବିଧିରେ ଏହା ଏକ ଅଟୋଇମ୍ମ୍ୟୁନ ରୋଗ ବୋଲି ବିଶ୍ୱାସ କରାଯାଏ। ଅନ୍ୟାନ୍ୟ ସମ୍ଭାବ୍ୟ କାରଣ ବାଦ ଦେବା ପରେ ଅଧିକ ସ୍ଥାୟୀ ଆଲକାଲାଇନ ଫସଫେତ ଓ ଏମଆରସିପି ପରୀକ୍ଷା ଆଧାରରେ ରୋଗ ନିର୍ଣ୍ଣୟ କରାଯାଇପାରେ। ଏହି ରୋଗ ଆରୋଗ୍ୟସାଧ୍ୟ ନୁହେଁ । ରୋଗକୁ ମନ୍ଥର କରିବାକୁ ଇମ୍ମ୍ୟୁନୋସପ୍ରେସାଣ୍ଟ ବ୍ୟବହାର କରାଯାଏ । ଗଲୁ ଉପଶମ ପାଇଁ କୋଲେସ୍ଟିରାମିନ ବା ନାଲଟ୍ରେକ୍ସୋନ ବ୍ୟବ‌ହାର କରାଯାଏ । ପ୍ରାୟ ୪୦% ଲୋକଙ୍କର ସମୟକ୍ରମେ ଯକୃତ ପ୍ରତିରୋପଣ ଆବଶ୍ୟକ ହୁଏ ଏବଂ ପ୍ରତିରୋପଣ ସତ୍ତ୍ୱେ ୨୫% କ୍ଷେତ୍ରରେ ଏହି ରୋଗର ପୁନରାବୃତ୍ତି ହୁଏ। ଯକୃତ ପ୍ରତିରୋପଣ ବିନା ସାଧାରଣ ଆୟୁଷ ପ୍ରାୟ ୧୦ ବର୍ଷ ଅଟେ  ଏହା ଏକ ବିରଳ ରୋଗ ଯାହା ପ୍ରତି ୧୦୦,୦୦୦ ଲୋକଙ୍କ ମଧ୍ୟରୁ ୧୧ଜଣକୁ ପ୍ରଭାବିତ କରିଥାଏ  ସାଧାରଣତଃ ୩୦ କିମ୍ବା ୪୦ ଦଶକ ବୟସରେ ଏହି ରୋଗ ହୋଇଥାଏ  ଏସିଆ ଉଦ୍‌ଭବ ଲୋକଙ୍କ ଅପେକ୍ଷା ଉତ୍ତର ୟୁରୋପର ଲୋକମାନେ ଅଧିକ ପ୍ରଭାବିତ ହୁଅନ୍ତି  ପୁରୁଷମାନେ ମହିଳାଙ୍କ ତୁଳନାରେ ଦୁଇଗୁଣ ପ୍ରଭାବିତ ହୁଅନ୍ତି  ଏହି ରୋଗ ପ୍ରଥମେ 1800 ଶତକ ମଧ୍ୟ ଭାଗରେ ବର୍ଣ୍ଣନା କରାଯାଇଥିଲା କିନ୍ତୁ ୧୯୭୦ ଦଶକ ପର୍ଯ୍ୟନ୍ତ ସମ୍ପୂର୍ଣ୍ଣ ରୂପେ ବର୍ଣ୍ଣିତ ହୋଇନଥିଲା।
ନିକୋଲାସ୍‌ କୋପର୍‌ନିକସ୍‌  (୧୯ ଫେବ୍ରୁୟାରୀ ୧୪୭୩ - ୨୪ ମଈ ୧୫୪୩) ହେଉଛନ୍ତି ଜଣେ ଜ୍ୟୋତିର୍ବିଜ୍ଞାନୀ  । ସୂର୍ଯ୍ୟ ଓ ପୃଥିବୀ ବିଷୟରେ ତାଙ୍କର ମତବାଦ ଖୁବ୍‌ ଜଣାଶୁଣା । ସେ କହିଥିଲେ ଯେ ବିଶ୍ୱ ହେଉଛି ସୌରକୈନ୍ଦ୍ରିକ । ଅର୍ଥାତ୍‌, ସୌରମଣ୍ଡଳର କେନ୍ଦ୍ରରେ ସୂର୍ଯ୍ୟ ଓ ଚାରିପାଖରେ ଗ୍ରହମାନେ ଅଛନ୍ତି । ଏହା ସେ ତାଙ୍କର ଗୋଟିଏ ବହିରେ ପ୍ରକାଶ କରିଥିଲେ । କୋପର୍‌ନିକସ୍‌ ୧୪୭୩ରେ ପୋଲାଣ୍ଡ ରାଜ୍ୟର ଥର୍ନ ନାମକ ସହରରେ ଜନ୍ମଗ୍ରହଣ କରିଥିଲେ । ସେ ପ୍ରଥମେ କ୍ରାକୋରେ ଶିକ୍ଷାଗ୍ରହଣ କରିଥିଲେ ଓ ପରେ ଇଟାଲୀରେ ଆଇନ୍‌ରେ ସ୍ନାତକ ହାସଲ କରିଥିଲେ । ସେ ଭେଷଜ ବିଜ୍ଞାନ ମଧ୍ୟ ପଢ଼ିଥିଲେ । ସେ ଜୀବନର ଅଧିକାଂଶ ସମୟ ୱାର୍ମିଆ କଟେଇ ୧୫୪୩ରେ ମୃତ୍ୟୁବରଣ କରିଥିଲେ । କୋପର୍‌ନିକସ୍‌ ତାଙ୍କ ସମୟର ଜଣେ ମହାନ ଗଣିତଜ୍ଞ ଥିଲେ । ସେ ଥିଲେ ଏକାଧାରାରେ ଗଣିତଜ୍ଞ, ଜ୍ୟୋତିର୍ବିଜ୍ଞାନୀ, ଡାକ୍ତର, ପ୍ରଶାସନିକ ଅଧିକାରୀ, ଅର୍ଥନୀତିଜ୍ଞ ଏବଂ ସୈନିକ । ଜ୍ୟୋତିର୍ବିଜ୍ଞାନ କେବଳ ତାଙ୍କର ସଉକ ଥିଲା । କିନ୍ତୁ, ତାଙ୍କ ପ୍ରଦତ୍ତ ସୌରକୈନ୍ଦ୍ରିକ ବ୍ରହ୍ମାଣ୍ଡର ତତ୍ତ୍ୱ ବୈଜ୍ଞାନିକ ଇତିହାସରେ ଏକ ମାଇଲ୍‌ଖୁଣ୍ଟ । ଏହା ଥିଲା ଆଧୁନିକ ଜ୍ୟୋତିର୍ବିଜ୍ଞାନର ଅୟମାରମ୍ଭ । ଅନ୍ୟ ୱେବ୍‌ସାଇଟ୍ ଛାଞ୍ଚ: - ପ୍ରାଥମିକ ଉତ୍ସ ସାଧାରଣ : 2007-09-27 .;   :     . - -  ' '    ଡି ରିଭଲ୍ୟୁସନିବସ୍‌ ବିଷୟରେ , 1543   , ଉତ୍ତରାଧିକାର :   ?
ବେଲାଲ୍ ମନସୁର୍ ଅଲି  (ଆରବୀ, ଜନ୍ମ:୧୭ ଅକ୍ଟୋବର, ୧୯୯୮) ଜଣେ ବାହାରିନ୍ ଦୌଡାଳୀ । ସେ ପ୍ରଥମେ ଜଣେ କେନୀୟ ଥିଲେ ପରେ ବାହାରିନ୍ ଦେଶର ଜାତୀୟତା ହାସଲ କରିଥିଲେ। ସେ କେନିୟାରେ ୧୭ ଅକ୍ଟୋବର, ୧୯୯୮ ମସିହାରେ ଜନ୍ମ ଗ୍ରହଣ କରିଥିଲେ। ତାଙ୍କ ବୟସକୁ ନେଇ ଅନେକ ବିବାଦ ସତ୍ତ୍ୱେ ମୋରୋକ୍କୋର ମାର୍ରାକେଚ୍ଠାରେ ୨୦୧୫ ମସିହାରେ ଆଇଏଏଏଫ୍ ୱାର୍ଲଡ ୟୁଥ୍ ଚାମ୍ପିୟାନସିପ୍ରେ ୧୫୦୦ ମିଟର ଦୌଡ ପ୍ରତିଯୋଗିତାରେ ସେ ଜିତ୍ ହାସଲ କରିଥିଲେ।ସେହି ମାସରେ ଅଲି ୨୦୦୫ ୱାର୍ଲଡ ଚାମ୍ପିୟାନସିପ୍ରେ ଭାଗନେଇଥିଲେ। ସେ ୮୦୦ ମିଟର୍ ଦୌଡରେ ଫାଇନାଲ୍ରେ ସପ୍ତମ ସ୍ଥାନ ଅଧିକାର କରି ସଫଳତେ ହାସଲ କରିଥିଲେ।ଜୁନ୍ ମାସରେ ଇଟାଲୀର କୋନେଗିଲାଠାରେ ୱାର୍ଲଡ ୟୁଥ୍ ବେଷ୍ଟରେ ୧:୪୪:୩୪ ମିନିଟ୍‌ରେ ୮୦୦ ମିଟର୍ ଦୌଡାର ପାରଦର୍ଶିତା ଦେଖାଇ ସେ ଏକ ସ୍ୱତନ୍ତ୍ର ସ୍ଥାନ ଅଧିକାର କରିଥିଲେ ଏହି ରେକର୍ଡଟି ୧୮ ବର୍ଷରୁ କମ୍ ୱାର୍ଲଡ ରେକର୍ଡ ସହ ସମାନ ଅଟେ। ୨୦୦୬ ଜୁଲାଇ ମାସରେ ଅଲି ୨୦୦୫ ୱାର୍ଲଡ ୟୁଥ୍ ଚାମ୍ପିୟାନସିପ୍ରେ ବୟସ ଠକାମୀ ସନ୍ଦେହରେ କେନିୟାଠାରେ ଗିରଫ୍ ହୋଇଥିଲେ।୨୦୦୬ ୱାର୍ଲଡ ୟୁଥ୍ ଚାମ୍ପିୟାନସିପ୍ରେ ଆଇଏଏଏଫ୍ କାଉନ୍‌ସିଲ ବେଞ୍ଜିଙ୍ଗଠାରେ ଏକାଠି ହୋଇ ଏହି ଘଟଣାର ତଦନ୍ତ ମନ୍ଥର ଗତିରେ ଚାଲିଛି ବୋଲି ତଥ୍ୟ ପ୍ରଦାନ କରିଥିଲେ।ପ୍ରକୃତରେ ଅଲି କିଛି ଦିନ ପୂର୍ବରୁ ୧୫୦୦ ମିଟର୍ ଓ ସପ୍ତମ ୮୦୦ ମିଟର୍ ଦୌଡ ଦୌଡି ୱାର୍ଲଡ ଜୁନିୟର୍ ବ୍ରୋଞ୍ଜ ପଦକ ଜିତିଥିଲେ। ପରେ ୨୦୦୬ ମସିହରେ ଅଲି ସମସ୍ତ ଜୋରିମାନା ଦେଇଥିଲେ ଓ ଡିସେମ୍ବର ମାସରେ ୨୦୦୬ ଏସିୟାନ୍ ଗେମରେ ରୌପ୍ୟ ପଦକ ହାସଲ କରିଥିଲେ।୨୦୧୦ ମସିହା ଏସିୟାନ୍ ଗେମରେ ସେ ବ୍ରୋଞ୍ଜ ପଦକ ହାସଲ କରିଥିଲେ।
କୁମ୍ଭାଟୁଆ  ( ଇଂରାଜୀରେ ବା , ଜୀବ ବିଜ୍ଞାନ ନାମ ) ହେଉଛି କୋଇଲି ପ୍ରଜାତିର ଏକ ସ୍ୱଜୀବି ବିହଂଗ  । ଭାରତୀୟ ଉପମଦେଶ ତଥା ଦକ୍ଷିଣ ପୂର୍ବ ଏସିଆରେ ପରିବ୍ୟାପ୍ତ ଏହି ଚଢେ‍ଇକୁ କେତେ ଗୁଡିଏ ଉପ ପ୍ରଜାତିରେ ବିଭାଗୀକରଣ କରାଯାଇଥାଏ, ଯେଉଁଥିରୁ କିଛିଂକୁ ସମ୍ପୁର୍ଣ୍ଣ ପ୍ରଜାତିରେ ବିବେଚନା କରାଯାଏ । ସେମାନେ ଦେଖିବାକୁ ବଡ଼ କାଉ ଭଳି କିଂତୁ ଲମ୍ବା ଲାଂଜ, ତମ୍ବା ମାଟିଆ ରଂଗର ଡେଣା ଏବଂ ସେମାନେ ଜଂଗଲଠାରୁ ଆରମ୍ଭ କରି, ଚାଷ ଜମି ଓ ସହରୀ ଉଦ୍ୟାନ ଭଳି ବ୍ୟାପ୍ତ ପରିବେଶରେ ଦେଖାଯାଆଂତି । ଏମାନେ ଭଲ ଭାବରେ ଉଡିପାରଂତି ନାହିଁ, ଖଣ୍ଡିଉଡା ଦେ‍ଇ ଏମାନେ ଚଳ ପ୍ରଚଳ ହୁଅଂତି । ଅଧିକାଂଶ ସମୟ ସେମାନଂକୁ ମାଟି ଉପରେ ଚାଲି ଖାଦ୍ୟ ଅନ୍ୱେଷଣ କରୁଥିବା ଦେଖାଯାଏ । ଏମାନେ ବିଭିନ୍ନ ପୋକ ଜୋକ, ଅଣ୍ଡା ଆଦି ଖାଇ ଥାଆଂତି ।
ପ୍ରତିବର୍ଷ ଫେବୃଆରୀ ମାସ ୨ତାରିଖ ଦିନ ବିଶ୍ୱ ଆର୍ଦ୍ରଭୂମି ଦିବସ ପାଳନ କରାଯାଏ । ଆର୍ଦ୍ରଭୂମି ଓ ଏହାର ଉପକାରିତା ସମ୍ପର୍କରେ ଜନସଚେତନତା କରାଇବା ଏହି ଦିବସ ପାଳନର ମୁଖ୍ୟ ଉଦ୍ଦେଶ୍ୟ୤ ଆର୍ଦ୍ରଭୂମି ହେଉଛି ଅଗଭୀର ଜଳର ବିସ୍ତୃତି ଯାହାର ନିମ୍ନ ଭାଗରେ ଉଦ୍ଭିଦଜଗତର ସ୍ଥିତି ଥାଏ ୤ ସମଗ୍ର ବିଶ୍ୱରେ ୧୯୯୮ଟି ଆର୍ଦ୍ରଭୂମି ଅଞ୍ଚଳକୁ ମାନ୍ୟତା ମିଳିଥିବାବେଳେ ସେଥିରୁ ଓଡ଼ିଶାରେ ୨ଟି ରହିଛି: ପ୍ରଥମଟି ଭିତରକନିକା ଓ ଅନ୍ୟଟି ଚିଲିକା ।
ଶୁକ ଦେଉଳ ଭୁବନେଶ୍ୱରରେ ଥିବା ଏକ ପରିତ୍ୟକ୍ତ ମନ୍ଦିର । ମନ୍ଦିରଟି କଳିଙ୍ଗ ସ୍ଥାପତ୍ୟ ଶୈଳୀରେ ନିର୍ମିତ । କାରୁକାର୍ଯ୍ୟ ଅନୁଧ୍ୟାନଦ୍ୱାରା ଉକ୍ତ ଦେଉଳ ଗଙ୍ଗବଂଶୀୟ ଶାସନକାଳରେ ପାଖାପାଖି ତ୍ରୟୋଦଶ ଶତାବ୍ଦୀରେ ନିର୍ମିତ ହୋଇଥିବା ଅନୁମେୟ । ଅବସ୍ଥିତି ଏହି ମନ୍ଦିରଟି ପୁରୁଣା ଭୁବନେଶ୍ୱରର ବଡ଼ୁସାହି ଅଞ୍ଚଳର ଶଙ୍କରାନନ୍ଦ ମଠ ପଥରେ ଅବସ୍ଥିତ । ଏହା ୫୦ ମିଟରର ଦୂରରେ ବିନ୍ଦୁସାଗରର ଦକ୍ଷିଣ ତଟ ରହିଛି । ବର୍ତ୍ତମାନ ଚଟାଣ ସ୍ତରରୁ ମନ୍ଦିର ୧.୮୦ ମିଟର ତଳକୁ ରହିଛି । ଶୁକଦେଉଳର ପୂର୍ବପଟେ ଭବାନୀଶଙ୍କର ପ୍ରାଙ୍ଗଣ, ଉତ୍ତରରେ ଶାରୀ ଦେଉଳ ଓ ଦକ୍ଷିଣରେ ଆବାସ ରହିଛି । ସ୍ଥାପତ୍ୟ ଓ କାରୁକାର୍ଯ୍ୟ ଦେଉଳଟି ପଶ୍ଚିମମୁହାଁ । ବର୍ତ୍ତମାନ ମନ୍ଦିରର ମୁଖ୍ୟ ବିମାନ ସଙ୍ଗେ ସମ୍ମୁଖରେ ଗୋଟିଏ ମଣ୍ଡପ ରହିଛି । ତିନିଗୋଟି ପାର୍ଶ୍ୱଦେବତାଙ୍କ ସ୍ଥାନ ବର୍ତ୍ତମାନ ଶୂନ୍ୟ । ରେଖ ଶୈଳୀରେ ନିର୍ମିତ ବିମାନଟି ସପ୍ତରଥ ଥିବାରୁ ମଝିରୁ ରାହା, ଅନୁରାହା, ଅନୁରଥ ଓ କୋଣକ ପାଗ କ୍ରମରେ ରହିଛି । ଦେଉଳ ଗାତ୍ରରେ ଦିଗପାଳ ଓ ଅଳସାକନ୍ୟା ଅଛନ୍ତି । ଦ୍ୱାରବନ୍ଧରେ ତିନିଗୋଟି ବନ୍ଧ ରହିଛି  (ପୁଷ୍ପ, ନର, ଲତା) ଓ ଶୈବ ଦ୍ୱାରପାଳ ଉଭୟ ପାର୍ଶ୍ୱରେ ଅଛନ୍ତି  । ଲଲାଟବିମ୍ବରେ ଗଜଲକ୍ଷ୍ମୀ ରହିଛନ୍ତି । ସବା ଉପରେ ନବଗ୍ରହ ପଟଳ ଅଛି । କଳିଙ୍ଗ ସ୍ଥାପତ୍ୟ ନିୟମାନୁସାରେ ଯଥା ସ୍ଥାନରେ ବେକି ଭୈରବ, ଉଦ୍ୟତ, ଗଜବିଡ଼ାଳ, ଗଜାକ୍ରାନ୍ତ ଓ ଜାଗ୍ରତ ରହିଛନ୍ତି ।
ସୁବାହୁ  ସଂସ୍କୃତ:       , :       , ଛାଞ୍ଚ: , :  ମହାପୁରାଣ ରାମାୟଣର ଏକ ରାକ୍ଷସ ଚରିତ୍ର । ରାମାୟଣର ତାଡକା ତାଙ୍କର ମାଁ ଥିଲେ ଓ ଏହି ଦୁହେଁ ଅରଣ୍ୟାରେ ତପସ୍ୟାରତ ଥିବା ମୁନି ରିଷିମାନଙ୍କୁ ଖୁବ ହଇରାଣ କରୁଥିଲେ । ମହାମୁନି ବିଷବାମତ୍ରଙ୍କ ଯଜ୍ଞ ସମୟରେ ସେମାନେ ବିଭିନ୍ନ ବ୍ୟାଘ୍ରାତ ସୃଷ୍ଟି କରୁଥିଲେ । ବିଶ୍ୱାମିତ୍ର ଦଶରଥ ରାଜାଙ୍କୁ ଏହି ରାକ୍ଷସ ମାନଙ୍କ ଉତ୍ପାତରୁ ରକ୍ଷୟା କରିବାରେ ସାହାଯ୍ୟ କରିବାକୁ କହିଥିଲେ । ଦଶରଥ ତାଙ୍କର ଦୁଇ ଜଣ ପୁତ୍ର ରାମ ଓ ଲକ୍ଷ୍ମଣଙ୍କୁ ପଠେଇ ଥିଲେ । ତାଡକା ଓ ସୁବାହୁ ଯଜ୍ଞା ସମୟରେ ହୋମ ସ୍ଥଳୀରେ ରକ୍ତ ଓ ମାନଶା ପକେଇବାରୁ ରାମ ଓ ଲକ୍ଷ୍ମଣ ସେମାନନକୁ ନିପାତ କରିଥିଲେ ।
ପ୍ରାଣୀ ବିଜ୍ଞାନ ଅନୁସାରେ, ଅଣ୍ଡା ହେଉଛି ଏକ ଜୈବିକ ଥଳି ଯେଉଁଥିରେ ଭ୍ରୂଣଟି ପ୍ରଥମେ ବଢିବା ଆରମ୍ଭ କରିଥାଏ । ଅଧିକାଂଶ ସରୀସୃପ, ମାଛ, ସନ୍ଧିପଦ, ଉଭୟଚର, କୀଟ ପତଙ୍ଗ ଓ ପକ୍ଷୀମାନଙ୍କ ଅଣ୍ଡା ପ୍ରକୃତରେ ଏକ ଯୁଗ୍ମଜ ଅଟେ, ଯାହାକି ଡିମ୍ବାଣୁର ସମାୟନ   ଫଳରେ ସୃଷ୍ଟି ହେଇଥାଏ ; ଯାହାକି ପରେ ଶରୀର ଭିତରୁ ବାହାରି ଆସି ବଢିବାକୁ ଲାଗେ, ଯେଉଁ ପର୍ଯ୍ୟନ୍ତ ଯୁଗ୍ମଜଟି ନିଜେ ବଞ୍ଚିବା ପାଇଁ ସକ୍ଷମ ହୋଇନାହିଁ ।ଯେଉଁ ପ୍ରାଣୀ ଅଣ୍ଡାରୁ ଜାତ ହୋଇଥାନ୍ତି ସେମାନଙ୍କୁ ଅଣ୍ଡଜ କୁହାଯାଏ । ବର୍ତ୍ତମାନ ଜଣାଥିବା ଅଣ୍ଡା ଭିତରେ ଓଟପକ୍ଷୀର ଅଣ୍ଡା  (୧.୫ କେଜି) ସବୁଠାରୁ ବଡ଼ ଅଟେ  । ଯଦିଓ ବିଲୁପ୍ତ ହୋଇଯାଇଥିବା ଓ ଡାଇନୋସରର ଅଣ୍ଡା ସବୁଠାରୁ ବଡ଼ଥିଲା । ପକ୍ଷୀମାନଙ୍କ ଭିତରେ ହାମିଙ୍ଗ ବାର୍ଡ଼ ସବୁଠାରୁ ଛୋଟ ଅଣ୍ଡା ଦିଏ , ଏହାର ଓଜନ ଅଧ ଗ୍ରାମ ପାଖାପାଖି ହୋଇଥାଏ । କେତେକ ସରୀସୃପ ଓ ମାଛ ଏହାଠାରୁ ମଧ୍ୟ ଛୋଟ ଅଣ୍ଡା ଦିଅନ୍ତି । ଏପରିକି କିଛି କୀଟ ଓ କିଛି ଅମେରୁଦଣ୍ଡୀ ପ୍ରାଣୀଙ୍କ ଅଣ୍ଡା ଆହୁରି ଛୋଟ ଅଟେ । ବହୁ ବର୍ଷ ଧରି ଏହା ଏକ ଖାଦ୍ୟ ରୁପରେ ବ୍ୟବହୃତ ହେଉଅଛି । ଏହା ପୁଷ୍ଟିସାର ଯୁକ୍ତ ଖାଦ୍ୟ ଅଟେ। ଅଣ୍ଡା ଏକ ଖୋଳପାଦ୍ୱାରା ଆବୃତ ହୋଇଥାଏ ଓ ଏହା ମଧ୍ୟରେ ଏଲବୁମିନ ଯୁକ୍ତ କେଶର ଥାଏ ଆକାର ଅଣ୍ଡା ଆକାର ଅଣ୍ଡାକାର ବା ହୋଇଥାଏ । ରଙ୍ଗ ଅଣ୍ଡାର ରଙ୍ଗ ସାଧାରଣତଃ ଧଳା ହୋଇଥାଏ କାରଣ ଏହାର ଖୋଳପା କ୍ୟାଲସିୟମ କାର୍ବୋନେଟରେ ତିଆରି ହୋଇଥାଏ ।
ପଦ ନାଏକ  (୨୪ ଜାନୁଆରୀ ୧୯୨୪ - ୩ ନଭେମ୍ବର ୧୯୯୧) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପଦ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୬୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଛେଣ୍ଡିପଦା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପଦ ନାଏକ ୧୯୨୪ ମସିହାର ଜାନୁଆରୀ ମାସ ୨୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଉଚ୍ଛବ ନାଏକ ଓ ପତ୍ନୀଙ୍କ ନାମ ଯମୁନା ଦେଇ । ତାଙ୍କର ଶିକ୍ଷାଗତ ଯୋଗ୍ୟତା ଥିଲା ମାଟ୍ରିକ୍ । ରାଜନୈତିକ ଜୀବନ ପଦ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ପଦ ନାଏକ ୧୯୯୧ ମସିହାର ନଭେମ୍ବର ମାସ ୩ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୬୭ ବର୍ଷ ବୟସ ହୋଇଥିଲା ।
ବିପିନ ବିହାରୀ ଦାଶ  (ଜନ୍ମ: ୨ ମଇ ୧୯୪୯) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ବିପିନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି । ୧୯୭୪ ଓ ୧୯୮୦ ମସିହାରେ ଓଡ଼ିଶାରେ ହୋଇଥିବା ବିଧାନ ସଭା ନିର୍ବାଚନରେ ସେ ପିପିଲି ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୬ଷ୍ଠ ଓ ୮ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ବିପିନ ବିହାରୀ ଦାଶ ୧୯୪୯ ମସିହାର ମଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅର୍ଜୁନ ଦାଶ ଓ ପତ୍ନୀଙ୍କ ନାମ ସରସ୍ୱତୀ ଦାଶ । ବିପିନଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକୋତ୍ତର । ରାଜନୈତିକ ଜୀବନ ବିପିନ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଛନ୍ତି ।
ଲିଙ୍ଗରାଜ ମିଶ୍ର  ୧୮୯୪   ୧୯୫୭  ଜଣେ ଓଡ଼ିଆ ସ୍ୱାଧୀନତା ସଂଗ୍ରାମୀ, ରାଜନୀତିଜ୍ଞ, ସାହିତ୍ୟିକ ଓ ସାମ୍ବାଦିକ ଥିଲେ । ସ୍ୱାଧୀନତା ପୂର୍ବରୁ ଓଡ଼ିଶାରେ ହୋଇଥିବା ୨ୟ ବିଧାନ ସଭା ନିର୍ବାଚନରେ ସେ ଭାରତୀୟ ଜାତୀୟ କଂଗ୍ରେସର ପ୍ରତିନିଧି ଭାବରେ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସ୍ୱାଧୀନତା ପରେ ସେ ୧ମ ଲୋକ ସଭାକୁ ଓ ପରେ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଲିଙ୍ଗରାଜ ମିଶ୍ର ୧୮୯୪ ମସିହାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନୀଳକଣ୍ଠ ମିଶ୍ର ଓ ପତ୍ନୀଙ୍କ ନାମ ଉମା ଦେବୀ । ସେ ପୁରୀ ଜିଲ୍ଲା ସ୍କୁଲରୁ ମାଟ୍ରିକ ପରେ ରେଭେନ୍ସା କଲେଜରୁ କଳାରେ ସ୍ନାତକ କରିଥିଲେ ଏବଂ ୧୯୧୮ ମସିହାରେ କଲିକତା ବିଶ୍ୱବିଦ୍ୟାଳୟରୁ ସଂସ୍କୃତରେ ସ୍ନାତକୋତ୍ତର କରିଥିଲେ । ସେ ସ୍ନାତକୋତ୍ତରରେ ସ୍ୱର୍ଣ୍ଣପଦକ ହାସଲ କରିଥିଲେ । କଲିକତା ବିଶ୍ୱବିଦ୍ୟାଳୟରେ ତାଙ୍କ ପାଠପଢ଼ା ପାଇଁ ମଧୁସୂଦନ ଦାସ ତାଙ୍କୁ ମାସିକ ୩୦ ଟଙ୍କା ଲେଖାଏଁ ପଠାଉଥିଲେ । ସ୍ନାତକୋତ୍ତର ପରେ ତାଙ୍କୁ ଓଡ଼ିଶା-ବିହାର ସଂସ୍କୃତ ସମାଜ ତରଫରୁ ଚାକିରୀର ସୁଯୋଗ ମିଳିଥିଲେ ମଧ୍ୟ ୧୯୨୧ ମସିହାରେ ସେ ଗୋପବନ୍ଧୁ ଦାସଙ୍କ ଅନୁରୋଧ କ୍ରମେ ସତ୍ୟବାଦୀ ଜାତୀୟ ସ୍କୁଲରେ ଯୋଗ ଦେଇଥିଲେ । ସ୍ୱାଧୀନତା ସଂଗ୍ରାମରେ ଅବଦାନ ଗୋପବନ୍ଧୁ ଦାସଙ୍କଦ୍ୱାରା ଅନୁପ୍ରାଣିତ ହୋଇ ସେ ସ୍ୱାଧୀନତା ସଂଗ୍ରାମରେ ଯୋଗ ଦେଇଥିଲେ । ୧୯୨୭ ମସିହାରେ ସେ ସର୍‌ଭେଣ୍ଟସ୍ ଅଫ୍ ପିପୁଲ୍ ସୋସାଇଟିରେ ଯୋଗ ଦେଇଥିଲେ । ୧୯୩୦ ମସିହାରେ ସେ ଲବଣ ସତ୍ୟାଗ୍ରହରେ ଯୋଗ ଦେଇ ବ୍ରିଟିଶ ସରକାରଙ୍କଦ୍ୱାରା ଗରିଫ ହୋଇ କାରାବରଣ କରିଥିଲେ । ଜେଲରୁ ମୁକୁଳିବା ପରେ ସେ ସମାଜ ଖବରକାଗଜ ଜରିଆରେ ସତ୍ୟାଗ୍ରହ ଜାରି ରଖିଥିଲେ, ଫଳରେ ୧୯୩୨ ମସିହାରେ ପୁଣିଥରେ ଗିରଫ ହୋଇଥିଲେ । ୧୯୩୪ ମସିହାରେ ସେ ଜେଲରୁ ମୁକୁଳିବା ପରେ ଓଡ଼ିଶାରେ ହିନ୍ଦୀ ଭାଷାର ପ୍ରଚାର ପ୍ରସାର ଦିଗରେ କାମ କରିଥିଲେ । ୧୯୪୦ ମସିହାରେ ସେ ବାଣୀ ସତ୍ୟାଗ୍ରହ କାର୍ଯ୍ୟକ୍ରମରେ ଯୋଗ ଦେଇଥିବାରୁ ପୁଣିଥରେ ଗିରଫ ହୋଇଥିଲେ । ୧୯୪୨ ମସିହାରେ ମହାତ୍ମା ଗାନ୍ଧୀଙ୍କ ଆହ୍ୱାନ କ୍ରମେ ଭାରତଛାଡ଼ ଆନ୍ଦୋଳନରେ ସେ ଯୋଗ ଦେଇଥିଲେ ଏବଂ ଗିରଫ ହୋଇ ୧୯୪୪ ମସିହଯାଏଁ କାରାବାସରେ ଥିଲେ । ସାମ୍ବାଦିକତା ଓ ସାହିତ୍ୟକୃତି ଲିଙ୍ଗରାଜ ମିଶ୍ର ଜଣେ ସାମ୍ବାଦିକ ଭାବରେ କାର୍ଯ୍ୟ କରୁଥିଲେ । ଦୈନିକ ଓଡ଼ିଆ ଖବର କାଗଜ ସମାଜର ପ୍ରତିଷ୍ଠାତା ତଥା ପ୍ରଥମ ସମ୍ପାଦକ ଗୋପବନ୍ଧୁ ଦାସଙ୍କ ମୃତ୍ୟୁ ପରେ ସେ ୧୯୩୦ ମସିହାରୁ ୧୯୪୫ ଯାଏଁ ଏହାର ସମ୍ପାଦକ ଭାବରେ କାର୍ଯ୍ୟ କରିଥିଲେ । ସେ ଦେଶର ଦାବି, ଜନ ଶକ୍ତି, ଜନନାୟକ, ଶିବାଜୀ, ଗୁରୁ ଗୋବିନ୍ଦ ସିଂହ, ଏ ଯୁଗର ନାରୀ ଆଦି ପୁସ୍ତକର ରଚନା କରିଥିଲେ ଏବଂ ବାଲ୍ମିକୀ ରାମାୟଣର ସମ୍ପୂର୍ଣ୍ଣ ଓଡ଼ିଆ ଅନୁବାଦ କରିଥିଲେ । ରଚିତ ପୁସ୍ତକ ଦେଶର ଦାବି ଜନ ଶକ୍ତି ଜନନାୟକ ଶିବାଜୀ ଗୁରୁ ଗୋବିନ୍ଦ ସିଂହ ଏ ଯୁଗର ନାରୀ ଅନୁବାଦ ବାଲ୍ମିକୀ ରାମାୟଣ  (୭ ଖଣ୍ଡ) ରାଜନୈତିକ ଜୀବନ ଲିଙ୍ଗରାଜ ମିଶ୍ର ସ୍ୱାଧୀନତା ପୂର୍ବରୁ ଓ ପରେ ଭାରତୀୟ ଜାତୀୟ କଂଗ୍ରେସରେ ସକ୍ରିୟ ଥିଲେ  । ୧୯୪୬ ମସିହାରେ ସ୍ୱାଧୀନତା ପୂର୍ବରୁ ଓଡ଼ିଶାରେ ଗଠନ କରାଯାଇଥିବା ୨ୟ ବିଧାନ ସଭା ନିର୍ବାଚନରେ ଭାରତୀୟ ଜାତୀୟ କଂଗ୍ରେସ ଦଳର ପ୍ରତିନିଧି ଭାବରେ ଉତ୍ତର ପୁରୀ ସଦର ବିଧାନ ସଭା ନିର୍ବାଚନ ମଣ୍ଡଳୀରୁ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ସେ ଏହି ବିଧାନ ସଭାରେ ସେ ୧୯୪୬ରୁ ୧୯୫୨ ମସିହାରେ ଏହି ବିଧାନ ସଭାର କାର୍ଯ୍ୟକାଳ ଶେଷ ହେବାଯାଏଁ କାର୍ଯ୍ୟ କରିଥିଲେ । ଏହି ବିଧାନ ସଭାରେ ସେ ଶିକ୍ଷା, ସ୍ୱାସ୍ଥ୍ୟ ଓ ସ୍ୱାୟତ୍ତ ଶାସନ ବିଭାଗର ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ୧୯୫୨ ଭାରତୀୟ ସାଧାରଣ ନିର୍ବାଚନରେ ସେ ଖୋର୍ଦ୍ଧା ଲୋକ ସଭା ନିର୍ବାଚନ ମଣ୍ଡଳୀରୁ ୧ମ ଲୋକ ସଭାକୁ ନିର୍ବାଚିତ ହୋଇଥିଲେ । ଏହି ଲୋକ ସଭାରେ ସେ ୧୯୫୭ ମସିହା ଯାଏଁ କାର୍ଯ୍ୟ କରିଥିଲେ । ୧୯୫୭ ମସିହାରେ ସେ ଭାରତୀୟ ସଂସଦର ଉପର ସଦନ ରାଜ୍ୟ ସଭାକୁ ନିର୍ବାଚିତ ହୋଇଥିଲେ । ବିଧାନ ସଭା, ଲୋକ ସଭା ଓ ରାଜ୍ୟ ସଭା ସଭ୍ୟ ବିବରଣୀ ମନ୍ତ୍ରୀପଦ ବିବରଣୀ ମୃତ୍ୟୁ ୧୯୫୭ ମସିହାର ଡିସେମ୍ବର ୧୮ ତାରିଖରେ ତାଙ୍କର ମୃତ୍ୟୁ ହୋଇଥିଲା । ୧୭ ମାର୍ଚ୍ଚ ୧୯୫୮ରେ ବିଧାନ ସଭା ଗୃହରେ ତାଙ୍କ ପାଇଁ ଶୋକ ପାଳନ କରାଯାଇଥିଲା ଏବଂ ଶ୍ରଦ୍ଧାଞ୍ଜଳୀ ପ୍ରଦାନ କରାଯାଇଥିଲା ।
ମୂଳା ଗାଭରୁ  (ନାଙ୍ଗ ମୂଳା) ଅହୋମ ରାଜା ସୁପିମ୍ଫାଙ୍କ ଝିଅ ଏବଂ ବୋର୍ଗୋହେନ ଫ୍ରେସେଙ୍ଗମୁଙ୍ଗଙ୍କ ପତ୍ନୀ ଥିଲେ  । ସେହି ସମୟରେ ଅହୋମ ରାଜ୍ୟର ରାଜା ତାଙ୍କ ଭାଇ ସୁହୁଙ୍ଗମୁଙ୍ଗ ଥିଲେ । ୧୫୩୨ ମସିହାରେ ବଙ୍ଗଳାର ସୁଲତାନଙ୍କଦ୍ୱାରା ପଠାଯାଇଥିବା ଆକ୍ରମଣକାରୀ ତୁର୍ବକ ବିରୁଦ୍ଧରେ ଯୁଦ୍ଧରେ ତାଙ୍କ ସ୍ୱାମୀଙ୍କର ପତନ ହେବା ପରେ ସେ ମହିଳା ଯୋଦ୍ଧାମାନଙ୍କୁ ସଂଗଠିତ କରିଥିଲେ । ଯୁଦ୍ଧ ସମୟରେ ମହିଳା ଯୋଦ୍ଧା ଜୟନ୍ତୀ, ପ୍ରମିଳା, ଲଳିତା ନାଙ୍ଗ ମୁଲାଙ୍କର ସାଥୀ ଥିଲେ । ମୂଳା ଗାଭରୁଙ୍କ ସ୍ୱାମୀ ଫ୍ରେସେଙ୍ଗମୁଙ୍ଗ ଶୁଣିଛନ୍ତି ଯେ ମନ୍ତ୍ରୀ ଖୁନଲୁଙ୍ଗ ଏବଂ ଅନ୍ୟ ଯୋଦ୍ଧାମାନେ ତୁର୍ବକଙ୍କ ହାତରେ ପ୍ରାଣ ହରାଇଛନ୍ତି । ତୁର୍ବକକୁ ପରାସ୍ତ କରିବାକୁ ପ୍ରତିଜ୍ଞା ଫ୍ରେସେଙ୍ଗମୁଙ୍ଗ ୧୦୧ ଦୀପ ଜାଳିବା ସହ କିନ ଲାଓ ନାମକ ଏକ ପରମ୍ପରାରେ ପ୍ରତିଶୃତି ଦେଇଛନ୍ତି ଯେ, ସେ ନିଜ ଦେଶ, ପୁଅ, ପୁରସ୍କାର ଏବଂ ସମ୍ମାନର ସୁରକ୍ଷା ପାଇଁ ସଂକଳ୍ପ ନେବେ । କବଚ ଧାରଣ କରିଥିବା ଅହୋମ ସୈନିକମାନେ ନିଜେ ଅପରାଜିତ ଥିଲେ । ଫ୍ରେସେଙ୍ଗମୁଙ୍ଗ ନିଜର କବଚ ପିନ୍ଧିବାର ସୁଯୋଗ ପାଇଲେ ନାହିଁ ଏବଂ ବିନା ଅସ୍ତ୍ରରେ ଯୁଦ୍ଧ କଲେ । ସାତ ଦିନ ଯୁଦ୍ଧ ପରେ ସ୍ୱାମୀଙ୍କ ମୃତ୍ୟୁ ଖବର ମୂଳା ଗାଭରୁଙ୍କ ପାଖକୁ ପହଞ୍ଚିଲା । ଶୋକରେ ସେ ତାଙ୍କ ସ୍ୱାମୀଙ୍କ ହତ୍ୟାକାରୀମାନଙ୍କୁ ବିନାଶ କରିବାକୁ ପ୍ରତିଶୃତି ଦେଇଥିଲେ । ଏହାପରେ ସେ ହେଙ୍ଗଡାଙ୍ଗ ନେଇ ଯୁଦ୍ଧରେ ଯୋଗ ଦେଇଥିଲେ । ଯୁଦ୍ଧର ଚତୁର୍ଥ ଦିନରେ ସେ ତାଙ୍କ ସ୍ୱାମୀଙ୍କ ହତ୍ୟାକାରୀ କମାଣ୍ଡର ତୁର୍ବକ ଖାନଙ୍କୁ ଦେଖିଥିଲେ । ଯୁଦ୍ଧରେ ତାଙ୍କ ସ୍ୱାମୀଙ୍କ ହତ୍ୟାକାରୀଙ୍କୁ ଦେଖି ନାଙ୍ଗ ମୂଳା ଗାଭରୁ ସାହସର ସହିତ ତୁର୍ବକ ଖାନଙ୍କ ସହ ଲଢ଼ିଥିଲେ । କିନ୍ତୁ ତୁର୍ବକ ଖାନ ଜଣେ ତାଲିମପ୍ରାପ୍ତ ଯୋଦ୍ଧା ଥିଲେ ତେଣୁ ସେ ମୁଲା ଗଭରୁଙ୍କୁ ହତ୍ୟା କରିଥିଲେ । ତାଙ୍କ ମୃତ୍ୟୁ ପରେ ଅହୋମ ସୈନିକମାନେ ନୂତନ ଶକ୍ତିରେ ଜାଗ୍ରତ କରିଥିଲେ । କାନସେଙ୍ଗ ବୋରପାତ୍ରୋ ଗୋହେନଙ୍କ ନେତୃତ୍ୱରେ ଆହୋମ ସୈନିକମାନେ ମୋଖ ସ୍ଥାନରେ ତୁର୍ବକଙ୍କୁ ପରାସ୍ତ କରିଥିଲେ । ସ୍ମୃତି ଏବଂ ସ୍ମାରକୀ ୧୯୮୭ ମସିହାରେ ମହାନ ଯୋଦ୍ଧା ମୂଳା ଗାଭରୁଙ୍କ ନାମରେ ମୂଳା ଗାଭରୁ ବାଳିକା ଏମ.ଇ.ଏସ ବିଦ୍ୟାଳୟ ପ୍ରତିଷ୍ଠା କରାଯାଇଥିଲା । ଏହି ବିଦ୍ୟାଳୟ ଆସାମର ଶିବସାଗର ଡିଚୋ ବୋଟୁଆରେ ଅବସ୍ଥିତ, ଡାକ ସଂକେତ: ୭୮୫୬୭୦ ଭାରତ । ପ୍ରତିବର୍ଷ ତାଇ ଅହୋମ ଯୁବ ପରିଷଦ   ମୂଳା ଗାଭରୁ ଦିବସରେ ଏକ ସମାରୋହ ଆୟୋଜନ କରି ବିରଙ୍ଗନା ମୁଲା ଗଭରୁ ପୁରସ୍କାର ପ୍ରଦାନ କରାଯାଏ । ଆସାମର ଲୋକମାନେ ପ୍ରତିବର୍ଷ ୨୯ ମଇରେ ମୂଳା ଗାଭରୁ ଦିବସ ପାଳନ କରନ୍ତି ।
ଗୁଲୁଗୁଲା ଓଡ଼ିଶା ଓ ଭାରତର ବାକି ଜାଗାରେ ତିଆରି କରାଯାଉଥିବା ଏକ ପ୍ରକାରର ମିଠା ଯାହା ମଇଦା ଓ ସୁଜିରୁ ତିଆରି କରାଯାଏ । କିନ୍ତୁ ଏହା ଏବେ ସେହି ପରିମାଣର ପ୍ରସିଦ୍ଧ ହପି ରହିନାହିଁ। ଏହା ପାରମ୍ପରିକ ଭାବରେ ବିଭିନ୍ନ ସ୍ଥାନରେ ପର୍ବ ପର୍ବାଣିରେ ପ୍ରସ୍ତୁତ କରାଯାଏ ।. ଉତ୍ତର ପ୍ରଦେଶରେ ଏହା ବ‌ହୁତ ସାଧାରଣ ଭାବରେ ମିଳିଥାଏ । ଏହାର ପ୍ରସ୍ତୁତି ପ୍ରଣାଳୀକୁ ଭାରତ ବାହାରେ ମଧ୍ୟ ବ୍ୟବ‌ହାର କରାଯାଇଛି । ଉପାଦାନ ୧ କପ ସୁଜି ୧.୫ କପ ଚିନି/ ଗୁଡ଼ ରାସେଣି/ସିରା ୩ ଚାମଚ ମ‌ଇଦା ୧ ଚାମଚ ପାନମହୁରି ତେଲ ଅଧ ଚାମଚ ବେକିଙ୍ଗ ସୋଡ଼ା ୨ଟି ଗୁଜୁରାତି ଅଳେଇଚ ଅଧ ଚାମଚ ଲୁଣ ପାଣି  (ଦରକାର ଅନୁସାରେ) ତିଆରି ପ୍ରଣାଳୀ ଏକ ବଡ଼ ଗହୀର ପାତ୍ରରେ ସୁଜି, ମଇଦା, ଚିନି/ଗୁଡ଼ ରାସେଣି, ଗୁଜୁରାତି ଅଳେଇଚ, ବେକିଙ୍ଗ ସୋଡ଼ା, ଲୁଣ ଓ ପାଣିଦେଇ ଗୋଳାଇବା ପରେ ଏହାକୁ ଭଲ ଭାବରେ ଫେଣ୍ଟିଦିଆଯାଇଥାଏ  । ଏହି ମିଶ୍ରଣକୁ ଦୁଇଘଣ୍ଟାରୁ ଅଧିକ ରଖିଦିଆଯାଇଥାଏ ଯାହା ଫଳରେ ଏଥିରେ ଗୋଳାଯାଇଥିବା ବେକିଙ୍ଗ ସୋଡ଼ା ଏହାକୁ ଫୁଲିବାରେ ସାହାଯ୍ୟ କରିଥାଏ । କଡ଼େଇରେ ତେଲକୁ ଭଲଭାବରେ ଗରମ କରି ସାନ ସାନ ଗୁଳାମାନ ତିଆରି କରି ସେଥିରେ ଛଣାଯାଇଥାଏ । ଏହା ଛାଣି ବାଦାମି-ଲାଲ ରଙ୍ଗର ହୋଇଗଲେ ଏହାକୁ ତେଲରୁ ବାହାର କରିନିଆଯାଏ ।
ସତ୍ୟ ନାରାୟଣ ପ୍ରଧାନ  (୧୫ ଜୁଲାଇ ୧୯୩୬ - ୯ ଜାନୁଆରୀ ୨୦୧୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୯୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବୀରମିତ୍ରପୁର ବିଧାନ ସଭା ନିର୍ବାଚନ ମଣ୍ଡଳୀରୁ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସତ୍ୟ ନାରାୟଣ ପ୍ରଧାନ ୧୯୩୬ ମସିହାର ଜୁଲାଇ ମାସ ୧୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଦାଶିବ ପ୍ରଧାନ ଓ ପତ୍ନୀଙ୍କ ନାମ ଖିର ପ୍ରଧାନ । ରାଜନୈତିକ ଜୀବନ ସତ୍ୟ ଓଡ଼ିଶା ରାଜନୀତିରେ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସତ୍ୟ ନାରାୟଣ ପ୍ରଧାନ ୨୦୧୩ ମସିହାରୁ ଜାନୁଆରୀ ୯ ତାରିଖରେ ମୃତ୍ୟୁବରଣ କରିଥିଲେ ।
ପ୍ରଦୀପ ଭୋଳ  (ମୃତ୍ୟ: ୧୮ ଡିସେମ୍ବର ୨୦୨୨) ଜଣେ ଓଡ଼ିଆ ଲେଖକ, ନାଟ୍ୟକାର, ପ୍ରଯୋଜକ ଓ ନିର୍ଦ୍ଦେଶକ ଥିଲେ  । ସେ ସ୍ତ୍ରୀ, ସୁନା ସଙ୍ଖାଳୀ ଓ ପବିତ୍ର ବନ୍ଧନ ଭଳି ଓଡ଼ିଆ କଥାଚିତ୍ରର ପ୍ରଯୋଜନା କରିଥିଲେ । ୨୦୧୬ରେ ତାଙ୍କ ନିର୍ଦ୍ଦେଶିତ ଓଡ଼ିଆ କଥାଚିତ୍ର ଚିନିକୁ ରାଜ୍ୟ ଚଳଚ୍ଚିତ୍ର ପୁରସ୍କାର ମିଳିଥିଲା । ନାଟକରେ ଅବଦାନ ସେ ୪୦ ବର୍ଷରୁ ଅଧିକ ସମୟ ଧରି ସୁନ୍ଦରଗଡ଼ର ବିଭିନ୍ନ ନାଟ୍ୟ ସଂସ୍ଥା ଓ ସାଂସ୍କୃତିକ ଅନୁଷ୍ଠାନ ସହ ଜଡ଼ିତ ରହି କଳାକାର ଓ କଳା ଅନୁଷ୍ଠାନର ଉନ୍ନତି ପାଇଁ କାର୍ଯ୍ୟ କରୁଥିଲେ । ତାଙ୍କ ଲିଖିତ ବହୁ ନାଟକ ପଶ୍ଚିମାଞ୍ଚଳ ସମେତ ରାଜ୍ୟ ଓ ରାଜ୍ୟ ବାହାରେ ମଞ୍ଚସ୍ଥ ହୋଇଥିଲା । ତାଙ୍କ ନିର୍ଦ୍ଦେଶିତ ନାଟକ  ମାଓ  ୨୦୦୯ ମସିହାରେ ଲିମ୍‌କା ବୁକ୍‌ ଅଫ୍‌ ରେକର୍ଡରେ ସ୍ଥାନ ପାଇଥିଲା । କଥାଚିତ୍ରରେ ଅବଦାନ ସ୍ତ୍ରୀ  (ପ୍ରଯୋଜକ) ସୁନା ସଙ୍ଖାଳୀ  (ପ୍ରଯୋଜକ) ପବିତ୍ର ବନ୍ଧନ  (ପ୍ରଯୋଜକ) ଚିନି  (କାହାଣୀ, ଚିତ୍ରନାଟ୍ୟ ଓ ନିର୍ଦ୍ଦେଶନା)‌ ମୃତ୍ୟୁ ୨୦୨୨ ମସିହାର ଡିସେମ୍ବର ୧୮ ତାରିଖରେ ସେ ହୃଦ୍‌ଘାତ ଯୋଗୁଁ ମୃତ୍ୟୁବରଣ କରିଥିଲେ  । ସକାଳୁ ଅସୁସ୍ଥତା ଅନୁଭବ କରିବାରୁ ତାଙ୍କୁ ସୁନ୍ଦରଗଡ଼ ମୁଖ୍ୟ ଚିକିତ୍ସାଳୟକୁ ନେଇଯାଇଥିଲା ଏବଂ ସେଠାରେ ଡାକ୍ତର ତାଙ୍କୁ ମୃତ ଘୋଷଣା କରିଥିଲେ । ମୃତ୍ୟୁବେଳକୁ ତାଙ୍କୁ ୫୯ ବର୍ଷ ବୟସ ହୋଇଥିଲା ।
ତିସରି କସମ  ( 3 ) ୧୯୬୬ରେ ନିର୍ମିତ ଏକ ହିନ୍ଦୀ ଫିଲ୍ମ  । ଏହା ବାସୁ ଭଟାଚାର୍ଜ୍ୟଙ୍କ ନିର୍ଦ୍ଦେଶିତ ଓ ଫଣୀ ରାୟଙ୍କ ଲିଖିତ ହିନ୍ଦୀ ଗଳ୍ପ  'ମାରେ ଗୟେ ଗୁଲଫମ '  ଉପରେ ଆଧାରିତ । ରାଜ କପୁର ଓ ୱାହିଦା ରହମାନଙ୍କ ଅଭିନୀତ ଏହି ଫିଲ୍ମ ଏକ ଅଣପାରମ୍ପରିକ କଥାଚିତ୍ର । ଏହି ଫିଲ୍ମରେ ନିଛକ ଗ୍ରାମ୍ୟ ଜୀବନର ଚିତ୍ର ପ୍ରତିଫଳିତ ହୋଇଛି । ବିହାର ରାଜ୍ୟର ଗ୍ରାମୀଣ ପଟ୍ଟଭୂମିକୁ ନେଇ ତିଆରି ହେଇଥିବା କଥାଚିତ୍ରରେ ଜଣେ ଶଗଡ ଚାଳକ , ଜଣେ ନର୍ତକୀ ପ୍ରେମରେ ପଡିଥିବା ବିଷୟ ବସ୍ତୁକୁ ସୁନ୍ଦର ରୂପ ଦେଇ ନିର୍ମାଣ ହେଇଥିଲା । ଏହି ଫିଲ୍ମରେ ଥିବା ସାଂପ୍ରତିକ ସାମାଜିକ ଅବସ୍ଥାର ବର୍ଣ୍ଣନା , ତଥା ସେ କାଳରେ ନାରୀ ସମାଜ ଉପରେ ହଉଥିବା ଅନ୍ୟାୟ ବିଷୟରେ ଆଲୋକପାତ ହେଇଥିଲା ।ଏହି ଚଳଚ୍ଚିତ୍ର ୧୪ ତମ ରାଷ୍ଟ୍ରୀୟ ଫିଲ୍ମ ପୁରସ୍କାର ସମାରୋହରେ ଶ୍ରେଷ୍ଠ କଥାଚିତ୍ର ପୁରସ୍କାର ଲାଭ କରିଥିଲା । ମୁଖ୍ୟ ଅଭିନୟ ତିସରି କସମରେ ମୁଖ୍ୟ ଭୂମିକା  'ହୀରାମନ  " ଭାବେ ରାଜ କପୁର ଅଭିନୟ କରିଥିବା ବେଳେ , ନାର୍ତକୀ  'ହିରାବାଇ '  ଭୂମିକାରେ ୱାହିଦା ରହମାନ ଓ ଅନ୍ୟ ମୁଖ୍ୟ ଭୂମିକାରେ କେଶଟୋ ମୁଖାର୍ଜୀ , ଇଫତିଖର, ଏ   କେ । ହଙ୍ଗଳ , ତଥା ଅସିତ ସେନ ରହିଥିଲେ । ସଙ୍ଗୀତ ତିସରି କସମ କାହାଣୀ , ଅଭିନୟ , ନିର୍ମାଣ ଦ୍ରୁଷ୍ଟିରୁ ବହୁଳ ପ୍ରଶଂସିତ ହେଇଥିଲା । ରାଷ୍ଟ୍ରୀୟ ପୁରସ୍କାର ମଧ୍ୟ ପାଇଥିଲା । ହେଲେ ବାଣିଜ୍ୟିକ ହିସାବରେ ଫିଲ୍ମ ଅସଫଳ ହେଇଥିଲା । ଶଙ୍କର ଜୟକିଶନଙ୍କ ସଂଗୀତ ନିର୍ଦ୍ଦେଶନାରେ ଏହି ଫିଲ୍ମର ସଙ୍ଗୀତ ଖୁବ ସ୍ରୁତି ମଧୁର ଓ ଲୋକ ସଙ୍ଗୀତ ଆଧାରିତ ହେଇଥିଲା । ଏହାର  ' ସଜନବା ବଇରୀ ହୋ ଗୟେ ହାମାର ..... " ଏକ ସୁପର ହିଟ ଗୀତର ମାନ୍ୟତା ପାଇଥିଲା । ପୁରସ୍କାର ସମୂହ 1967 1967 : - ଆଧାର , ; ,  (2005). : . 978-0-7619-3321-2. { }:    , .  (1999). 978-81-207-2163-0. { }:    ; , ; ,  (2003). 978-81-7991-066-5. { }:    ,  (2007). : . & . 978-81-7629-989-3. { }:    , ; ,  (1988). : . & . 978-0-8240-9483-6. { }:    ,  (2012).  ' 20: . 978-0-670-08572-9. { }:    , ; ,  (2014). 978-93-5118-642-7. { }:
ମୋଣ୍ଟେଲୁକାସ୍ଟ  (ଇଂରାଜୀ ଭାଷାରେ , ଏକ ବିକ୍ରୟ ନାମ ସିଙ୍ଗୁଲେୟାର/ ) ଔଷଧ ଆଜ୍‌ମା ରୋଗର ଚିକିତ୍ସାର ସଂରକ୍ଷଣ ନିମନ୍ତେ ଦିଆଯାଏ  । ଆଘ୍ରାଣକାରୀ କର୍ଟିକୋସ୍ଟିରଏଡ ଅପେକ୍ଷା ଏହା ଅଳ୍ପ ପସନ୍ଦ କରାଯାଏ । ତୀବ୍ର ବା ଆକ୍ୟୁଟ ଆଜମାମାନଙ୍କରେ   ଏହା ଦିଆଯାଏ ନାହିଁ । ଆଲର୍ଜିକ ରାଇନାଇଟିସ   ଓ ଦୀର୍ଘକାଳୀନ ହାଇଭସ   ରୋଗମାନଙ୍କରେ ମଧ୍ୟ ଏହା ଦିଆଯାଏ । ଏହା ପାଟିରେ ଦିଆଯାଏ । ମୋଣ୍ଟେଲୁକାସ୍ଟର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଉଦର ଯନ୍ତ୍ରଣା, କାଶ ଓ ମୁଣ୍ଡବିନ୍ଧା ହୋଇପାରେ । ପାର୍ଶ୍ୱ ପ୍ରତିକ୍ରିୟା ସାଂଘାତିକ ହେଲେ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା ଓ ଇଓସିନୋଫିଲିଆ   ହୋଇପାରେ । ଗର୍ଭାବସ୍ଥାରେ ଏହା ବିପଦମୁକ୍ତ ଜଣାଯାଏ । ଲିଉକୋଟ୍ରିଏନ ରିସେପ୍ଟର ଆଣ୍ଟାଗୋନିସ୍ଟ   ପରିବାରର ମୋଣ୍ଟେଲୁକାସ୍ଟ ଏକ ସଦସ୍ୟ । ମୋଣ୍ଟେଲୁକାସ୍ଟ ଔଷଧ ଫୁସଫୁସରେ ଲିଉକୋଟ୍ରିଏନ ଡି୪ର  ( : 4) କାର୍ଯ୍ୟକୁ ଅବରୋଧ କରି ପ୍ରଦାହ   କମ୍ କରେ ଓ ସ୍ୱତଃଜାତ ପେଶୀମାନଙ୍କୁ   ଶିଥିଳ କରିଦିଏ  । ସନ ୧୯୯୮ର ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ମୋଣ୍ଟେଲୁକାସ୍ଟ ସ୍ୱୀକୃତ ହୋଇଥିଲା । ଏହ ଜେନେରିକ ଔଷଧ  ( : ) ନାମରେ ମିଳେ  । ଯୁକ୍ତରାଷ୍ଟ୍ର ଆମେରିକାରେ ମୋଣ୍ଟେଲୁକାସ୍ଟ ଔଷଧର ହୋଲସେଲ ମୂଲ୍ୟ ଏକ ଡୋଜ ପିଛା ୦.୧୫ ଡଲାରରୁ କମ୍ ଥିଲା । ସଂଯୁକ୍ତ ରାଷ୍ଟ୍ରରେ ଏନଏଚଏସ   ନିମନ୍ତେ ଏହାର ଏକ ଡୋଜ ପିଛା ଏକ ପାଉଣ୍ଡ ଖର୍ଚ୍ଚ ହୁଏ । ସନ ୨୦୧୬ରେ ଏହାର ୨୫ ନିୟୁତ ପ୍ରେସକ୍ରିପସନ ହୋଇ ସର୍ବାଧିକ ବିକ୍ରୟ ତାଲିକାରେ ୨୩ତମ ସ୍ଥାନରେ ଥିଲା ।
ମରକାପ୍ଟୋପ୍ୟୁରିନ  (ଇଂରାଜୀ ଭାଷାରେ ବା 6, ବିକ୍ରୟ ନାମ ପ୍ୟୁରିନେଥଲ/ ) ଏକ ଔଷଧ ଯାହା କର୍କଟ ଓ ଅଟୋଇମ୍ମ୍ୟୁନ ରୋଗ   ଚିକିତ୍ସାରେ ଦିଆଯାଏ  । ଆକ୍ୟୁଟ ଲିମ୍ଫୋସାଇଟିକ ଲିଉକେମିଆ ବା ଏଏଲଏଲ  ( ବା ), କ୍ରନିକ ମାୟେଲଏଡ ଲିଉକେମିଆ ବା ସିଏମଏଲ  ( ବା ), କ୍ରନ୍ ରୋଗ ଓ ଅଲସରେଟିଭ କୋଲାଇଟିସ ରୋଗମାନଙ୍କରେ ନିର୍ଦ୍ଦିଷ୍ଟ ଭାବରେ ଏହି ଔଷଧ ଦିଆଯାଏ  । ଏଏଲଏଲ ରୋଗରେ ପ୍ରାୟ ମେଥୋଟ୍ରେକ୍ସେଟ ଦିଆଯାଏ । ଏହା ପାଟିରେ ଦିଆଯାଏ । ମରକାପ୍ଟୋପ୍ୟୁରିନର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅସ୍ଥିମଜ୍ଜା ଦମନ  , ଯକୃତ ବିଷକ୍ରିୟା  , ବାନ୍ତି ଓ ଅରୁଚି ଆଦି ଲକ୍ଷଣ ଦେଖାଯାଏ । ପ୍ରତିକ୍ରିୟା ସାଂଘାତିକ ହେଲେ କର୍କଟ ରୋଗ ଓ ଅଗ୍ନାଶୟ ପ୍ରଦାହ ହୋଇପାରେ । ଥାୟୋପ୍ୟୁରିନ ଏସ-ମିଥାଇଲଟ୍ରାନସଫରେଜ ର ଜେନେଟିକ ଅଭାବ ଥିଲେ ପ୍ରତିକ୍ରିୟା ଅଧିକ ହେବା ଦେଖାଯାଏ । ଗର୍ଭାବସ୍ଥାରେ ଏହା ଶିଶୁର କ୍ଷତି କରିପାରେ । ଏହା ଥାୟୋପ୍ୟୁରିନ   ଓ ଆଣ୍ଟିମେଟାବୋଲାଇଟ   ଶ୍ରେଣୀର ଏକ ଔଷଧ । ସନ ୧୯୫୩ରେ ଯୁକ୍ତରାଷ୍ଟ୍ର ଆମେରିକାରେ ମରକାପ୍ଟୋପ୍ୟୁରିନ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସ ଡୋଜର ହୋଲସେଲ ମୂଲ୍ୟ ୧୮.୪୨ରୁ ୨୦୦.୧୬ ଆମେରିକୀୟ ଡଲାର । ଇଂଲଣ୍ଡରେ ଏହାର ଏକ ମାସର ମୂଲ୍ୟ ପ୍ରାୟ ୧୨୧.୧୩ ପାଉଣ୍ଡ । ଯୁକ୍ତରାଷ୍ଟ୍ର ଆମେରିକାରେ ଏକ ମାସର ହୋଲସେଲ ମୂଲ୍ୟ ପ୍ରାୟ ୯୯.୧୬ ଆମେରିକୀୟ ଡଲାର ।
ସମୀକ୍ଷା ଭଟନାଗର  (ଜନ୍ମ: ୧୨ ଜାନୁଆରୀ ୧୯୮୮) ଜଣେ ଭାରତୀୟ ଅଭିନେତ୍ରୀ, ଯିଏକି ମୁଖ୍ୟତଃ ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ ପାଇଁ ଜଣାଶୁଣା  । ସେ ୨୦୧୪ ମସିହା ଯାଏଁ ଷ୍ଟାର୍ ପ୍ଲସ୍ ଓ ଜୀ ଟିଭିରେ ବିଭିନ୍ନ ଧାରାବାହିକରେ ମୁଖ୍ୟ ତଥା ସହାୟକ ଚରିତ୍ରରେ କାମ କରୁଥିଲେ । ୨୦୧୫ ମସିହାରେ ମୁକ୍ତିଲାଭ କରିଥିବା ହିନ୍ଦୀ କଥାଚିତ୍ର ମଧୁର ଭଣ୍ଡାରକରଙ୍କ କଥାଚିତ୍ର କ୍ୟାଲେଣ୍ଡର ଗାର୍ଲରେ ସେ ଏକ ଛୋଟ ଭୂମିକାରେ ଅଭିନୟ କରିଥିଲେ । ୨୦୧୭ ମସିହାରେ, ସେ ଶ୍ରେୟାସ ତଲପଡ଼େଙ୍କ ନିର୍ଦ୍ଦେଶିତ କଥାଚିତ୍ର ପୋଷ୍ଟର୍ ବଏଜ୍ରେ କାମ କରିଥିଲେ । ଅଭିନୟ ଜୀବନ ଦୂରଦର୍ଶନରେ ଅଭିନୟ ଷ୍ଟାର୍ ପ୍ଲସ୍‌ରେ ପ୍ରସାରିତ ଧାରାବାହିକ ଏକ୍ ବୀର୍ କି ଆଦର୍ଶ... ବୀରା ଜରିଆରେ ତାଙ୍କୁ ସଫଳତା ମିଳିଥିଲା । ଏହାପରେ ସେ, ସେ ଉତ୍ତରାନ୍  (ଷ୍ଟାର୍ ପ୍ଲସ୍), ଦେବୋଁ କା ଦେବ... ମହାଦେବ  (ଲାଇଫ୍ ଓକେ), ବାଲ୍ ବୀର୍  (ସବ୍ ଟିଭି), କୁମ୍‌କୁମ୍ ଭାଗ୍ୟ  (ଜୀ ଟିଭି) ଏବଂ କିଛି ଜଣାଶୁଣା ଧାରାବାହିକ କାମ କରିଥିଲେ  । କଥାଚିତ୍ରରେ ଅଭିନୟ ୨୦୧୫ ମସିହାରେ, ସେ କ୍ୟାଲେଣ୍ଡର ଗାର୍ଲରେ ଏକ ଛୋଟ ଭୂମିକାରେ ଅଭିନୟ କରି ହିନ୍ଦୀ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ୨୦୧୭ ମସିହାରେ, ବବି ଦେଓଲଙ୍କ ନାୟିକା ଭାବରେ ପୋଷ୍ଟର୍ ବଏଜ୍‌ରେ କାମ କରିଥିଲେ । ଏହାପରେ, ସେ ବ୍ଲାକ୍ ରୋଜ୍, ଧୂପ୍ ଛାଓଁ, ଅନ୍ତ ଦି ଏଣ୍ଡ୍ ଭଳି କଥାଚିତ୍ରରେ କାମ କରିଛନ୍ତି ।
ବୋଧାନ୍ ଏକ ଭାରତୀୟ ପୌରପାଳିକା   ଅଟେ । ଏହା ଆନ୍ଧ୍ର ପ୍ରଦେଶର ନିଜମବଦ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ବୋଧାନ୍ ୧୮.୬୬୨୧ ଉତ୍ତର ଅକ୍ଷାଂଶ ଓ ୭୭.୮୮୫୮ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୧୧୪୮ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ବୋଧାନ୍ ସହରର ମୋଟ ଜନସଂଖ୍ୟା ୭୧୩୫୫ ଅଟେ । ସେଥି ମଧ୍ୟରୁ ୫୦.୪୬% ଜଣ ପରୁଷ ହୋଇଥିବା ବେଳେ ୪୯.୫୪% ଜଣ ନାରୀ ଅଟନ୍ତି । ବୋଧାନ୍ର ସାକ୍ଷରତା ହାର ୫୯.୯୪% ଅଟେ । ଏହା ଜାତୀୟ ହାରଠାରୁ ୪.୯୦% ପ୍ରତିଶତ ଅଧିକ ଅଟେ । ସେଥିରୁ ୩୩.୫୦% ପ୍ରତିଶତ ପୁରୁଷ ଓ ୨୬.୪୪% ନାରୀ ଅଟନ୍ତି । ୧୩.୮୨% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତେଲୁଗୁ ବୋଧାନ୍ର ସରକାରୀ ଭାଷା ଅଟେ ।
ଲୁମାଟେପେରୋନ, ଏକ ବିକ୍ରୟ ନାମ କ୍ୟାପଲିଟା, ଏକ ଔଷଧ ଯାହା ସିଜୋଫ୍ରେନିଆ ରୋଗର ଚିକିତ୍ସା ପାଇଁ ବ୍ୟବହୃତ ହୁଏ । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ନିଦ୍ରାଳୁ ଭାବ ଏବଂ ଶୁଖିଲା ପାଟି ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନ୍ୟୁରୋଲେପ୍ଟିକ ମାଲିଗନାଣ୍ଟ ସିଣ୍ଡ୍ରୋମ, ଟାର୍ଡିଭ ଡିସକାଇନେସିଆ, ମଧୁମେହ, ଓଜନ ବୃଦ୍ଧି, ସ୍ୱଳ୍ପ ଶ୍ୱେତ ରକ୍ତ କଣିକା, ବାତ ଓ ସମନ୍ୱୟ ଅଭାବ ହୋଇପାରେ । ଡିମେନ୍ସିଆ ରୋଗୀଙ୍କ କ୍ଷେତ୍ରରେ ଏହା ମୃତ୍ୟୁ ଆଶଙ୍କା ବଢ଼େଇଥାଏ । ଏହା ଏକ ଆଟିପିକାଲ୍ ଆଣ୍ଟିସାଇକୋଟିକ ଶ୍ରେଣୀର ଔଷଧ । ୨୦୧୯ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ଏହି ଲୁମାଟେପେରୋନ ଔଷଧ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ମାସକୁ ଏହି ଔଷଧ ବାବଦ ପ୍ରାୟ ୧୪୦୦ ଡଲାର ଖର୍ଚ୍ଚ ହୋଇଥାଏ ।
ଅନନ୍ତ ନାରାୟଣ ସିଂହ ଦେଓ  (୫ ସେପ୍ଟେମ୍ବର ୧୯୨୯ - ୧ ଡିସେମ୍ବର ୨୦୦୩) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ୧୯୬୭, ୧୯୭୧, ୧୯୭୭ ଓ ୧୯୯୫ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେସୋରଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ, ୫ମ, ୭ମ ଓ ୧୧ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ୧୯୮୯ ଭାରତୀୟ ସାଧାରଣ ନିର୍ବାଚନରେ ସେ ଆସିକା ଲୋକ ସଭା ନିର୍ବାଚନ ମଣ୍ଡଳୀରୁ ୯ମ ଲୋକ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ଅନନ୍ତ ନାରାୟଣ ସିଂହ ଦେଓ ୧୯୨୯ ମସିହାର ସେପ୍ଟେମ୍ବେର ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବ୍ରଜ କିଶୋର ସିଂହ ଦେଓ ଓ ପତ୍ନୀଙ୍କ ନାମ ଶାନ୍ତି ଦେବୀ । ରାଜନୈତିକ ଜୀବନ ଅନନ୍ତ ଓଡ଼ିଶା ରାଜନୀତିରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ପୂର୍ବରୁ ସେ ସ୍ୱତନ୍ତ୍ର ପାର୍ଟି ଓ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଚାରିଥର ଏବଂ ଭାରତୀୟ ସଂସଦର ତଳ ସଦନ ଲୋକ ସଭାର ସାଂସଦ ଭାବରେ ଥରେ କାର୍ଯ୍ୟ କରିଥିଲେ । ସେ ୧୯୬୭ରୁ ୧୯୬୯, ୧୯୭୧ରୁ ୧୯୭୨ ଏବଂ ୧୯୮୦ ମସିହାରେ କିଛି ମାସ ଓଡ଼ିଶା ବିଧାନ ସଭାରେ ଜଣେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ବିଧାନ ସଭା ସଭ୍ୟ ବିବରଣୀ ମୃତ୍ୟୁ ଅନନ୍ତ ୨୦୦୩ ମସିହାର ଡିସେମ୍ବର ୧ ତାରିଖରେ ୭୪ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ଅସମୀୟା ଭାଷା ଏକ ପୂର୍ବ ଭାରତୀୟ-ଆର୍ଯ୍ୟ ଭାଷା ଓ ଭାରତର ଆସାମ ରାଜ୍ୟର ସରକାରୀ ଭାଷା । ଏଇ ଭାଷା ପ୍ରଧାନତଃ ଉତ୍ତର-ପୂର୍ବ ଭାରତର ଆସାମରେ ବ୍ୟବହାର କରା ହୁଏ । ଅରୁଣାଚଳ ପ୍ରଦେଶର କିଛି କିଛି ଜାଗାରେ ଏବଂ ଉତ୍ତର-ପୂର୍ବାଞ୍ଚଳର ଅନ୍ୟାନ୍ୟ ରାଜ୍ୟରେ ମଧ୍ୟ ଅସମିୟା ଭାଷୀ ଲୋକ ଅଛନ୍ତି । ଅସମୀୟା-ଭିତ୍ତିକ ନାଗାମିଜ ନାମର ଗୋଟିଏ କ୍ରିଓଲ ଭାଷା ନାଗାଲ୍ୟାଣ୍ଡରେ ବ୍ଯାପକଭାବେ ବ୍ଯବହାର ହୁଏ । ଭୂଟାନରେ ମଧ୍ୟ କିଛିସଂଖ୍ଯକ ଅସମୀୟା ଭାଷୀ ଲୋକ ଅଛନ୍ତି । ଆସାମରେ ଅଧୁନା ଅସମୀୟା ଭାଷୀଙ୍କ ସଂଖ୍ୟା ୧.୩୦ କୋଟିରୁ ଅଧିକ ବିଶ୍ୱରେ ଅସମିୟାଭାଷୀଙ୍କ ସଂଖ୍ୟା ପ୍ରାୟ ୨ କୋଟି। ଓଡ଼ିଆ ଓ ବଙ୍ଗଳା ସାଙ୍ଗେ ଅସମିୟା ଭାଷାର ଯଥେଷ୍ଟ ସମାନତା ରହିଛି । ଏହା ଅସମୀୟା ଲିପିରେ ଲେଖା ହୁଏ ।
ବ୍ରେକ୍‍ଅପ୍ ବାଲା ଲଭ୍‌ଷ୍ଟୋରୀ ୨୦୨୩ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଦେବୀ ପ୍ରସାଦ ପାତ୍ର । ବି. ଚନ୍ଦନ କୁମାର ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ରାଶେସ ମହାନ୍ତି । ସଙ୍ଗୀତକାର ଦୀପ୍ତିମାନ ଷଡ଼ଙ୍ଗୀ ଏହି କଥାଚିତ୍ରଟିର ସ୍ୱର ସଂଯୋଜନା କରିଥଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ପ୍ରଦୀପ କୁମାର ସାହୁ ଓ ଦେବସ୍ମିତା । ଇଲୁ ବାନାର୍ଜୀ, କେଦାର ମିଶ୍ର, ଶକ୍ତି ବରାଳ, ତ୍ରିଭୁବନ ପଣ୍ଡା, ଦୀପ୍ତି ପଣ୍ଡା, ଦେବୀ ବାରିକ, ଦିବ୍ୟା, ପ୍ରକାଶ, ସ୍ୱାଗତିକା, ସୋମୁ, ବିଭୁ ମିଶ୍ର, ଅଶୋକ, ଟୁନା, ମିଲି, ଚିରକୁଟ, ପ୍ରତାପ, ଲୋପାମୁଦ୍ରା ମିଶ୍ର, ସାଇ ରାଜ ଭଳି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ଫେବୃଆରୀ ୧୯ ତାରିଖରେ ଉଭୟ ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା । ଅଭିନୟ ପ୍ରଦୀପ କୁମାର ସାହୁ ଦେବସ୍ମିତା ଇଲୁ ବାନାର୍ଜୀ କେଦାର ମିଶ୍ର ଶକ୍ତି ବରାଳ ତ୍ରିଭୁବନ ପଣ୍ଡା ଦୀପ୍ତି ପଣ୍ଡା ଦେବୀ ବାରିକ ଦିବ୍ୟା ପ୍ରକାଶ ସ୍ୱାଗତିକା ସୋମୁ ବିଭୁ ମିଶ୍ର ଅଶୋକ ଟୁନା ମିଲି ପ୍ରତାପ ଚିରକୁଟ ଲୋପାମୁଦ୍ରା ମିଶ୍ର ସାଇ ରାଜ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଦୀପ୍ତିମାନ ଷଡ଼ଙ୍ଗୀ । ଦେବୀଦତ୍ତ ମହାନ୍ତି, ଦେବଜ୍ୟୋତି ନାୟକ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ସ୍ୱୟମ ପାଢ଼ୀ, ନେହା ନିହାରିକା କର, ଅନ୍ତରା ଚକ୍ରବର୍ତ୍ତୀ, ଅମ୍ରିତା ନାୟକ, କୁଳଦୀପ ପଟ୍ଟନାୟକ, ଦୀପ୍ତିମାନ ଷଡ଼ଙ୍ଗୀ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ମହାଦେଶ କେତେଗୁଡ଼ିଏ ଦେଶକୁ ନେଇ ତିଆରି । ପୃଥିବୀରେ ୭ଟି ମହାଦେଶ ଅଛି । ଆୟତନ ଅନୁସାରେ ମହାଦେଶଗୁଡ଼ିକ ହେଲେ: ଏସିଆ, ଆଫ୍ରିକା, ଉତ୍ତର ଆମେରିକା, ଦକ୍ଷିଣ ଆମେରିକା, ଇଉରୋପ, ଆଣ୍ଟର୍କଟିକା ଓ ଅଷ୍ଟ୍ରେଲିଆ । ମହାଦେଶର ବିଭକ୍ତି କରଣ ମହାଦେଶର ଶ୍ରେଣୀଭୁକ୍ତ କରିବାର ଅନେକ ଉପାୟ ରହିଛି: ସାତ-ମହାଦେଶ ମଡେଲକୁ ସାଧାରଣତଃ ଚୀନ, ଭାରତ ଓ ଦକ୍ଷିଣ ଇଉରୋପର କିଛି ଅଂଶ ଏବଂ ପ୍ରାୟ ଇଂରାଜୀ ଭାଷାଭାଷୀ ଜନସଂଖ୍ୟା ଅନୁଯାୟୀ ଦେଶଗୁଡ଼ିକରେ ଶିକ୍ଷା ଦିଆଯାଏ. ଛଅଟି ମହାଦେଶ ମିଶାଇ-ଆମେରିକା ମଡେଲ ସ୍ପାନିସ ଭାଷାଭାଷୀ ଦେଶଗୁଡିକରେ ଏବଂ ଇଉରୋପର କିଛି ଅଂଶ ଯଥା ଗ୍ରୀସ  ୫ଟି ଲୋକ ବସବାସ କରୁଥିବା ମହାଦେଶ ମଡେଲ ସହ ସମାନ  (ଅର୍ଥାତ ଆଣ୍ଟାର୍କଟିକାକୁ ବାଦ ଦେଇ) ଏବେ ବି ଲେଖାରେ ଦେଖିବାକୁ ମିଳେ  । ଏହି ଶେଷ ମଡେଲକୁ ଏକ ଆରମ୍ଭ ଭାବେ ବ୍ୟବହାର କଲେ ଅନ୍ତରାଷ୍ଟ୍ରୀୟ ଅଲମ୍ପିକ ସମିତି କେବଳ ଲୋକ ବାସ କରୁଥିବା ମହାଦେଶ ଭାବେ ବ୍ୟବହାର କରିଥାଏ  (ଆଣ୍ଟାର୍କଟିକାକୁ ଛାଡ଼ି) ଏବଂ ତେଣୁ ଅଲମ୍ପିକ ଲୋଗୋରେ ଦର୍ଶାଯାଇଥିବା ଭଳି ଏକ ପାଞ୍ଚ-ମହାଦେଶ ମଡେଲ  ।
ଶୁଖୁଆ ବା ଶୁଖା ମାଛ ଓଡ଼ିଶାର ବିଭିନ୍ନ ପ୍ରାନ୍ତରେ ସାଧାରଣ ଜନ ଜୀବନରେ ବହୁଳ ଭାବେ ବ୍ୟବହୃତ ଏକ ଖାଦ୍ୟ ପଦାର୍ଥ । ଆମିଷ ଭୋଜନ କରୁଥିବା ଲୋକେ ମାଛର ବିକଳ୍ପ ଭାବେ ଶୁଖୁଆ ବ୍ୟବହାର କରିଥାନ୍ତି । ଏହା ମାଛ ଅପେକ୍ଷା ବହୁତ ଶସ୍ତା ଅଟେ । ଓଡ଼ିଶାରେ ସାଧାରଣତଃ ମଧ୍ୟବିତ୍ତ ଓ କମ ରୋଜଗାର କରୁଥିବା ଲୋକେ ଶୁଖୁଆ ଖାଇଥାନ୍ତି । ଲଞ୍ଚ ଓ ଡଙ୍ଗାଦ୍ୱାରା ମତ୍ସ୍ୟଜୀବୀମାନେ ସମୁଦ୍ରରୁ ମଛ ଧରନ୍ତି । ସେମାନେ ବରଫରେ ମାଛକୁ ରଖି କୂଳକୁ ଆସନ୍ତି । ମାଛକୁ ବିକ୍ରୟ କରାଗଲା ପରେ କିଛି ମାଛ ପଚିବା ଅବସ୍ଥାରେ ଥାଆନ୍ତି । ମାଛଧରାଲିମାନେ ବଳକା ପଚା ମାଛକୁ ଲୁଣପାଣି ଓ ଫର୍ମାଲଡିହାଇଡ଼ ରସାୟନିକ ଦ୍ରବଣରେ ବୁଡ଼ାଇ ଦିଅନ୍ତି । ଏହା ମାଛକୁ ଶୀଘ୍ର ଶୁଖାଇବାରେ ସାହାଯ୍ୟ କରେ । ଲୋକେ ଏହି କେମିକାଲକୁ କଲିକତାରୁ ମଗାଇଥାଆନ୍ତି । ମାଟିତଳେ ପୋତି ରଖିଥାନ୍ତି ଏବଂ ଦରକାର ହେଲେ ବ୍ୟବହାର କରିଥାନ୍ତି । ପ୍ରକାର ଶୁଖୁଆ ଦୁଇ ପ୍ରକାରର, ସମୁଦ୍ର ମାଛକୁ ଶୁଖାଇ ଲୁଣି ଶୁଖୁଆ ତିଆରି କରାଯାଇଥାଏ ଓ ମଧୁର ଜଳରୁ ମିଳୁଥିବା ମାଛରୁ ମଧ୍ୟ ଶୁଖୁଆ ତିଆରି କରାଯାଇଥାଏ । ପ୍ରସ୍ତୁତି ପ୍ରଣାଳୀ ଲୁଣି ଶୁଖୁଆ ସମୁଦ୍ରରୁ ଯାହା ଆସେ ସେଟା ଲୁଣି ଶୁଖୁଆ କୁହା ଯାଏ, ପ୍ରଥମେ ସମୁଦ୍ରରୁ ମାଛ ଆଣିବେ ତାକୁ ସମୁଦ୍ରର ବାଲିରେ ସୁଖେଇବେ , ସୁଖିଲା ପରେ ସେ ହୁଏ ଲୁଣି ଶୁଖୁଆ । ମଧୁର ଶୁଖୁଆ ଯୋଉଟା ମଧୁର ପାଣିରୁ ଆସେ ସେଟା ମଧୁର ଶୁଖୁଆ କୁହାଯାଏ. ଚୁନା ମାଛ ଆଣିବାପରେ ତାକୁ ତେଲ ଲୁଣ ଦେଇ ମାଟି ହାଣ୍ଡିରେ ସୁଖା ଯାଏ ନିଆଁ ସହାୟତାରେ । ଶୁଖୁଆ ଏବଂ ସ୍ୱାସ୍ଥ୍ୟ ଲୁଣ ପାଣି ଓ ଫର୍ମାଲଡିହାଇଡ଼ ଦ୍ରବଣରେ ବ୍ୟବହାର ହୋଇଥିବା ଶୁଖୁଆ ସ୍ୱାସ୍ଥ୍ୟ ପକ୍ଷେ କ୍ଷତିକାରକ । ଏହା ଖାଇଲେ ଆଖିରୁ ପାଣି ଗଡ଼ିଥାଏ ଓ ମୋତିଆବିନ୍ଦୁ ବାହାରି ଦୃଷ୍ଟିଶକ୍ତି କମିଯାଏ । ଏତଦବ୍ୟତିତ ବୃକକ ରୋଗ, ଚର୍ମ ରୋଗ ଦେଖାଯିବା ସହ ଫୁସଫୁସ ସଂକ୍ରମଣ ହେବାର ସମ୍ଭାବନା ଥାଏ ।
ଶିମିଳିପାଳ ଜାତୀୟ ଉଦ୍ୟାନ ଓଡ଼ିଶାର ମୟୂରଭଞ୍ଜ ଜିଲ୍ଲାରେ ଅବସ୍ଥିତ ଏକ ଜାତୀୟ ଉଦ୍ୟାନ । ଏଠାରେ ମହାବଳ ବାଘ, ହରିଣ ଓ ଅନ୍ୟାନ୍ୟ ଜାତିର ଜୀବଜନ୍ତୁ ବାସ କରନ୍ତି । ଶିମିଳିପାଳ ନାମ ଶିମୁଳି  ର ଘନ ଜଙ୍ଗଲର ଅବସ୍ଥିତିରୁ ଆସିଛି । ଏହି ଅଭୟାରଣ୍ୟର ଆୟତନ ୮୪୫.୭୦ ବର୍ଗ କିଲୋମିଟର । ଏହା ମଧ୍ୟରେ ଜୋରନ୍ଦା ଓ ବରେହିପାଣି ଜଳପ୍ରପାତ ରହିଛି । ଶିମିଳିପାଳରେ ୯୯ଟି ମହାବଳ ବାଘ, ୪୩୨ଟି ବଣୁଆ ହାତୀ ଅଛନ୍ତି । ଏହାଛଡା ଶିମିଳିପାଳରେ ଗୟଳ  , ଚଉଶିଙ୍ଗା ହରିଣ ଆଉ ମଧ୍ୟ ଏକ ଅର୍କିଡାରିଅମ ଅଛି ମଧ୍ୟ ଅଛନ୍ତି । ପ୍ରାକୃତିକ ସୌନ୍ଦର୍ଯ୍ୟ ପରିପୂର୍ଣ୍ଣ ଶିମିଳିପାଳ ଅଭୟାରଣ୍ୟ ରାଜ୍ୟ ତଥା ଦେଶର ସର୍ବବୃହତ ବିଷୁବ ମଣ୍ଡଳୀୟ ଜଙ୍ଗଲ । ସମୁଦ୍ର ପତ୍ତନଠାରୁ ୧୧୬୫.୬ ମିଟର ଉଚ୍ଚରେ ଅବସ୍ଥିତ ମେଘାସନୀ ପର୍ବତ ଏହାର ଉଚ୍ଚତମ ଶୃଙ୍ଗ । ଏହି ପର୍ବତମାଳାର ସଂକୀର୍ଣ୍ଣ ଉପତ୍ୟକା ମଧ୍ୟ ଦେଇ ବୁଢ଼ାବଳଙ୍ଗ, ଗଙ୍ଗାହାର, ସୋନ, ଦେଓ, ସଞ୍ଜ, ଖଇରୀ ଓ ହଣ୍ଡନ ଇତ୍ୟାତି ନଦୀ ପ୍ରବାହିତ । ଏହିଠାରେ ରାସ୍ନାଜାତୀୟ ପ୍ରଭାବର ଉଦ୍ଭିଦର ପ୍ରଭାବ ଅଧିକ । ଓଡ଼ିଶାରେ ମିଳୁଥିବା ୧୨୮ ପ୍ରକାର ଅର୍କିଡ଼ ମଧ୍ୟରୁ କେବଳ ଶିମିଳିପାଳରେ ୯୮ପ୍ରକାର ମିଳିଥାଏ । ଏହି ଜାଗାରେ ଦୁଇଟି ସ୍ୱତନ୍ତ୍ର ଧରଣର ଅର୍କିଡ଼ ମିଳିଥାଏ ଯାହା ପୃଥିବୀର ଅନ୍ୟକୌଣସିଠାରେ ମିଳେ ନାହିଁ, ଯଥା: ଏରିଆ ମେଘାସିନମ ଓ ବୁଲବୋ ଫାଇଲମ ପାଣିଗ୍ରାହୀନମ । ସେହିପରେ ଗୁଡ଼ୟେରା ଥାଇଲାଣ୍ଡ ପ୍ରଜାତି ଭାରତ ମଧ୍ୟରେ କେବଳ ଶିମିଳିପାଳରେ ମିଳିଥାଏ । ଶିମିଳିପାଳ ଅଭୟାରଣ୍ୟରେ ୧୦୧୫ ଜାତିର ଉଦ୍ଭିଦ, ୧୪୯ ଜାତିର ପ୍ରାଣୀ  (୪୬ପ୍ରକାର ସ୍ତନ୍ୟପାୟୀ ପ୍ରାଣୀ, ୬୨ ପ୍ରକାର ପକ୍ଷୀ, ୨୯ ପ୍ରକାର ସରୀସୃପ ଓ ୧୨ ପ୍ରକାର ଉଭୟଚର) ଦେଖାଯାନ୍ତି  । ଏଠାରେ ଥିବ ଜୀବମାନଙ୍କ ମଧ୍ୟରେ ବାଘ, କଲରାପତ୍ରିଆ ବାଘ, ଜଙ୍ଗଲ ବିରାଡ଼ି, ବଳିଆ କୁକୁର ଓ ଗଧିଆ ଇତ୍ୟାଦି ମାଂସାଶୀ ଜୀବ ହାତୀ, ଗୟଳ, ସମ୍ବର, କୁଟୁରା, ହରିଣ, ଗୁରାଣ୍ଡି ଇତ୍ୟାଦି ତୃଣଭୋଜୀ ଜୀବ ଓ ବାରହା, ବଜ୍ରକାପ୍ତା, ଝିଙ୍କ, କଇଁଛ, ଅଜଗର ଏବଂ ମଗର ଜାତୀୟ କୁମ୍ଭୀର ରହିଛନ୍ତି । ଶିମିଳିପାଳକୁ ୨୭ ମଇ ୨୦୦୯ରେ ୟୁନେସ୍କୋ ତରଫରୁ ବିଶ୍ୱ ଐତିହ୍ୟ ମାନ୍ୟତା ପ୍ରଦାନ କରାଯାଇଛି । ଅଭୟାରଣ୍ୟରେ ବଣଭୋଜି, ମଦ୍ୟପାନ ଏବଂ ପ୍ଲାଷ୍ଟିକ ବ୍ୟବହାରକୁ ନିଷେଧ କରାଯାଇଛି । ପର୍ଯ୍ୟଟକମାନେ କେବଳ ନିରାମିଷ ରନ୍ଧା ଖାଦ୍ୟ ନେଇ ଭିତରକୁ ଯାଇପାରିବେ । ଟୀକା ଦ୍ରଷ୍ଟବ୍ୟ , .; , .  (2006). : 36 , 7. 8178353636. { }:    ,  (2005). [ . /  ' , '  ]. 32  (752): 110 112. { }:   ;
ଅମଜାଦ ଅଲି ଖାନ  (ଜନ୍ମ ୯ ଅକ୍ଟୋବର ୧୯୪୫) ଜଣେ ଭାରତୀୟ ଶାସ୍ତ୍ରୀୟ ସରୋଦ ବାଦକ ଅଟନ୍ତି, ଯାହା ତାଙ୍କର ସ୍ୱଚ୍ଛ ଏବଂ ଦ୍ରୁତ ଇଖରା ଟାନ୍ସ ପାଇଁ ଜଣାଶୁଣା  । ଖାନ ଏକ ଶାସ୍ତ୍ରୀୟ ସଂଗୀତ ପରିବାରରେ ଜନ୍ମଗ୍ରହଣ କରିଥିଲେ ଏବଂ ୧୯୬୦ ଦଶକରୁ ଆନ୍ତର୍ଜାତୀୟ ସ୍ତରରେ ଅଭିନୟ କରିଥିଲେ । ତାଙ୍କୁ ୨୦୦୧ ମସିହାରେ ଭାରତର ଦ୍ୱିତୀୟ ସର୍ବୋଚ୍ଚ ନାଗରିକ ସମ୍ମାନ ପଦ୍ମଭୂଷଣ ପ୍ରଦାନ କରାଯାଇଥିଲା । ବୃତ୍ତି ଏବଂ ସ୍ୱୀକୃତି ଖାନ ପ୍ରଥମେ ୧୯୬୩ ମସିହାରେ ଯୁକ୍ତରାଷ୍ଟ୍ରରେ ଅଭିନୟ କରିଥିଲେ ଏବଂ ତାଙ୍କ ପୁଅମାନଙ୍କ ସହିତ ୨୦୦୦ ଦଶକ ପର୍ଯ୍ୟନ୍ତ କ୍ରମାଗତ ଭାବରେ ଚଳାଇଥିଲେ । ସେ ତାଙ୍କ ପେଶାରେ ତାଙ୍କ ଯନ୍ତ୍ରରେ ପରିବର୍ତ୍ତନ ସହିତ ପରୀକ୍ଷଣ କରିଛନ୍ତି । ଖାନ ହଂକଂ ଫିଲହର୍ମୋନିକ୍ ଅର୍କେଷ୍ଟ୍ରାକୁ ବାଜେଇବା ସହିତ ନ୍ୟୁ ମେକ୍ସିକୋ ବିଶ୍ୱବିଦ୍ୟାଳୟରେ ଭ୍ରମଣକାରୀ ପ୍ରଫେସର ଭାବରେ କାର୍ଯ୍ୟ କରିଥିଲେ । ୨୦୧୪ ରେ, ତାଙ୍କର ଦୁଇ ପୁଅ ଆୟାନ ଅଲି ଖାନ ଏବଂ ଅମାନ ଅଲି ଖାନଙ୍କ ସହ ସେ ନୋବେଲ ଶାନ୍ତି ପୁରସ୍କାର କନକ୍ଲେଭରେ  'ରାଗା ଫର୍ ପେସ'  ପରିବେଷଣ କରିଥିଲେ । ଖାନଙ୍କୁ ୨୧ ତମ ରାଜୀବ ଗାନ୍ଧୀ ଜାତୀୟ ସଦଭାବନା ପୁରସ୍କାର ପ୍ରଦାନ କରାଯାଇଥିଲା । ଖାନ ୧୯୭୫ ମସିହାରେ ପଦ୍ମଶ୍ରୀ, ୧୯୯୧ ମସିହାରେ ପଦ୍ମ ବିଭୂଷଣ , ୨୦୦୧ ମସିହାରେ ପଦ୍ମଭୂଷଣ ଗ୍ରହଣ କରରିଥିଲେ । ୧୯୮୯ ପାଇଁ ସଂଗୀତ ନାଟକ ଏକାଡେମୀ ପୁରସ୍କାର ଏବଂ ୨୦୧୧ ପାଇଁ ସଂଗୀତ ନାଟକ ଏକାଡେମୀ ଫେଲୋସିପ ପାଇଥିଲେ । ତାଙ୍କୁ ୨୦୦୪ରେ ଫୁକୁଓକା ଏସୀୟ ସଂସ୍କୃତି ପୁରସ୍କାର ପ୍ରଦାନ କରାଯାଇଥିଲା । ସେ ୨୦୧୧ରେ ବଙ୍ଗା-ବିଭୂଷଣ ଗ୍ରହଣ କରିଥିଲେ । ଉସ୍ତାଦ୍ ଅମଜାଦ ଅଲି ଖାନ  (1990), ଗୁଲଜାର ନିର୍ଦ୍ଦେଶିତ ଭାରତୀୟ ଡକ୍ୟୁମେଣ୍ଟାରୀ ଚଳଚ୍ଚିତ୍ର ଅମଜାଦ ଅଲି ଖାନ ୧୯୯୦ରେ ଶ୍ରେଷ୍ଠ ଡକ୍ୟୁମେଣ୍ଟାରୀ ପାଇଁ ଫିଲ୍ମଫେୟାର ପୁରସ୍କାର ପାଇଥିଲେ  । ବ୍ୟକ୍ତିଗତ ଜୀବନ ୯ ଅକ୍ଟୋବର ୧୯୪୫ ମସିହାରେ ମାସୁମ ଅଲି ଖାନ ନାମରେ, ସାତ ପିଲାଙ୍କ ମଧ୍ୟରୁ କନିଷ୍ଠ ଭାବରେ ଗ୍ୱାଲିଅର କୋର୍ଟର ସଂଗୀତଜ୍ଞ ହାଫିଜ ଅଲି ଖାନ ଏବଂ ରାହତ ଜାହାନଙ୍କ ଘରେ ଜନ୍ମ ହୋଇଥିଲେ । ତାଙ୍କର ବ୍ୟକ୍ତିଗତ ନାମ ଏକ ସାଧୁଦ୍ୱାରା ଅମଜାଦରେ ପରିବର୍ତ୍ତନ କରାଯାଇଥିଲା । ଖାନ ଘରୋଇ ବିଦ୍ୟାଳୟରେ ଶିକ୍ଷା ଗ୍ରହଣ କରିଥିଲେ ଏବଂ ତାଙ୍କ ପିତାଙ୍କ ଅଧୀନରେ ସଙ୍ଗୀତ ଅଧ୍ୟୟନ କରିଥିଲେ । ୧୯୫୭ ମସିହାରେ ଦିଲ୍ଲୀର ଏକ ସାଂସ୍କୃତିକ ସଂଗଠନ ହାଫିଜ ଅଲି ଖାନଙ୍କୁ ଅତିଥି ଭାବରେ ନିଯୁକ୍ତ କରିଥିଲେ, ସେ ନିଜ ପରିବାର ସହିତ ଦିଲ୍ଲୀ ଯାଇଥିଲେ । ହାଫିଜ ଅଲି ଖାନ ମୋଗଲ ସମ୍ରାଟ ଆକବରଙ୍କ କୋର୍ଟରେ  'ନବ-ରତ୍ନ'   (ନଅ ରତ୍ନ) ମଧ୍ୟରୁ ଜଣେ ଥିଲେ ଏବଂ ସେ ଯାଦୁକର ସଂଗୀତଜ୍ଞ ତାନସେନଙ୍କ ବଂଶଧରଙ୍କଠାରୁ ତାଲିମ ଗ୍ରହଣ କରିଥିଲେ  । ଅମଜାଦ ତାନସେନଙ୍କର ବଂଶଧର ଅଟନ୍ତି । ୨୫ ସେପ୍ଟେମ୍ବର ୧୯୭୬ ରେ, ଖାନ ଦ୍ୱିତୀୟ ବିବାହ କରିଥିଲେ । ତାଙ୍କର ବଧୂ ଭାରତନାଟ୍ୟମ୍ ନୃତ୍ୟଶିଳ୍ପୀ ସୁଭାଲକ୍ଷ୍ମୀ ବାରୋହା ଥିଲେ । ସେ ମୁଖ୍ୟତଃ ଉତ୍ତର-ପୂର୍ବ ଭାରତର ଆସାମରୁ ଆସିଥିଲେ । ସେମାନଙ୍କର ଦୁଇ ପୁଅ ଅମାନ ଏବଂ ଆୟାନ ଅଛନ୍ତି, ଉଭୟେ ନିଜ ପିତାଙ୍କଦ୍ୱାରା ସଂଗୀତରେ ତାଲିମ ପ୍ରାପ୍ତ ହୋଇ କଳାକାରମାନଙ୍କୁ ନିଜର ସଙ୍ଗୀତ ପ୍ରଦର୍ଶନ କରୁଛନ୍ତି । ଗ୍ୱାଲିଅରରେ ଥିବା ସେମାନଙ୍କ ଘର ଏକ ସଂଗୀତ କେନ୍ଦ୍ରରେ ପରିଣତ ହୋଇଥିଲା ଏବଂ ସେମାନେ ନୂଆଦିଲ୍ଲୀରେ ରୁହନ୍ତି ।
ସୁରେନ୍ଦ୍ର ପ୍ରଧାନ  (୨ ଅଗଷ୍ଟ ୧୯୩୦ - ୧୨ ଅପ୍ରେଲ ୨୦୧୮) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ରାଜନୀତିରେ ଜନତା ପାର୍ଟି ଓ ସଂଯୁକ୍ତ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସୁରେନ୍ଦ୍ର ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ୧୯୬୭ ଓ ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ଆଠମଲ୍ଲିକ ଓ ବୀରମହାରାଜପୁର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୪ର୍ଥ ଓ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସୁରେନ୍ଦ୍ର ପ୍ରଧାନ ୧୯୩୦ ମସିହାର ଅଗଷ୍ଟ ମାସ ୨ ତାରିଖରେ ଅନୁଗୋଳ ଜିଲ୍ଲାର ଆଠମଲ୍ଲିକ ଉପଖଣ୍ଡର କିଶୋରନଗର ବ୍ଲକ ନିକଟସ୍ଥ ଷଣ୍ଢପାଳ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପାଇକିରା ପ୍ରଧାନ ଓ ପତ୍ନୀଙ୍କ ନାମ ଅକ୍ଷରା ପ୍ରଧାନ । ସେ ତାଙ୍କର ପ୍ରାଥମିକ ଶିକ୍ଷା ଦୋହଲି ପ୍ରାଥମିକ ବିଦ୍ୟାଳୟରୁ ଆରମ୍ଭ କରିଥିଲେ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ ହାସଲ କରିଥିଲେ । ରାଜନୈତିକ ଜୀବନ ସେ ପ୍ରଥମେ ଶିକ୍ଷକତା କରୁଥିଲେ ।ସେ କିଶୋରନର ଉଚ୍ଚ ବିଦ୍ୟାଳୟରେ ପ୍ରଧାନ ଶିକ୍ଷକ ଭାବରେ କାର୍ଯ୍ୟ କରୁଥିଲେ । ପରେ ସେ ଶିକ୍ଷକତାରୁ ରାଜନୀିରେ ପାଦ ଦେଇଥିଲେ । ସୁରେନ୍ଦ୍ର ଓଡ଼ିଶା ରାଜନୀତିରେ ଜନତା ପାର୍ଟି ଓ ସଂଯୁକ୍ତ ସୋସିଆଲିଷ୍ଟ ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଦୁଇଥର କାର୍ଯ୍ୟ କରିଥିଲେ । ମୃତ୍ୟୁ ସୁରେନ୍ଦ୍ର ପ୍ରଧାନ ୨୦୧୮ ମସିହାର ଅପ୍ରେଲ ମାସ ୧୨ ତାରିଖରେ ମୃତ୍ୟୁବରଣ କରିଥିଲେ । ମୃତ୍ୟୁବେଳକୁ ତାଙ୍କୁ ୮୭ ବର୍ଷ ବୟସ ହୋଇଥିଲା ।
ସାସାରାମ ଏକ ଭାରତୀୟ ପୌରପାଳିକା   ଅଟେ । ଏହା ବିହାରର ରୋହ୍ତସ୍ ଜିଲ୍ଲାରେ ଅବସ୍ଥିତ । ଭୌଗଳିକ ଅବସ୍ଥିତି ସାସାରାମ ୨୪.୯୪୮୭ ଉତ୍ତର ଅକ୍ଷାଂଶ ଓ ୮୪.୦୧୬୯ ପୂର୍ବ ଦ୍ରାଘିମାରେ ଅବସ୍ଥିତ । ସମୁଦ୍ର ପତନଠାରୁ ଏହା ୩୩୪ ଫୁଟ ଉଚ୍ଚତାରେ ରହିଛି । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ସାସାରାମ ସହରର ମୋଟ ଜନସଂଖ୍ୟା ୧୩୧୦୪୨ ଅଟେ । ସେଥି ମଧ୍ୟରୁ ୫୩.୧୬% ଜଣ ପରୁଷ ହୋଇଥିବା ବେଳେ ୪୬.୮୪% ଜଣ ନାରୀ ଅଟନ୍ତି । ସାସାରାମର ସାକ୍ଷରତା ହାର ୬୫.୦୯% ଅଟେ । ଏହା ଜାତୀୟ ହାରଠାରୁ -୦.୨୫% ପ୍ରତିଶତ କମ ଅଟେ । ସେଥିରୁ ୩୮.୦୭% ପ୍ରତିଶତ ପୁରୁଷ ଓ ୨୭.୦୨% ନାରୀ ଅଟନ୍ତି । ୧୫.୫୮% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ସାସାରାମର ସରକାରୀ ଭାଷା ଅଟେ ।
ଅଶ୍ୱିନୀ କୁମାର ପାତ୍ର  (ଜନ୍ମ: ୭ ସେପ୍ଟେମ୍ବର ୧୯୫୦) ଜଣେ ଓଡ଼ିଆ ରାଜନୀତିଜ୍ଞ  । ସେ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି ଏବଂ ପୂର୍ବରୁ ଜନତା ଦଳ ଏବଂ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ ସକ୍ରିୟ ଥିଲେ । ଓଡ଼ିଶା ବିଧାନ ସଭାରେ ସେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୦, ୨୦୦୪ ଓ ୨୦୧୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୦ମ, ୧୩ଶ ଓ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ଶିକ୍ଷା ଓ ପରିବାର ଅଶ୍ୱିନୀ କୁମାର ପାତ୍ର ୧୯୫୦ ମସିହାର ସେପ୍ଟେମ୍ବର ମାସ ୭ ତାରିଖରେ ବାଲେଶ୍ୱର ଜିଲ୍ଲାରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ସଚ୍ଚିନ୍ଦ୍ରନାଥ ପାତ୍ର । ଅଶ୍ୱିନୀଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକତ୍ତୋର ଏବଂ ପରେ ସେ ଓକିଲାତି ପଢ଼ିବା ସହ ଜଣେ ଓକିଲ ଭାବରେ କାର୍ଯ୍ୟ କରୁଥିଲେ । ତାଙ୍କ ପତ୍ନୀଙ୍କ ନାମ ରବିତା ପାତ୍ର । ରାଜନୈତିକ ଜୀବନ ଅଶ୍ୱିନୀ ଓଡ଼ିଶା ରାଜନୀତିରେ ପ୍ରଥମେ ଜନତା ଦଳ ଓ ପରେ ଭାରତୀୟ ଜନତା ପାର୍ଟିର କର୍ମକର୍ତ୍ତା ଭାବରେ କାର୍ଯ୍ୟ କରିଥିଲେ ଏବଂ ପରବର୍ତ୍ତୀ ସମୟରେ ବିଜୁ ଜନତା ଦଳର କର୍ମକର୍ତ୍ତା ଭାବରେ ସକ୍ରିୟ ଅଛନ୍ତି । ସେ ଜଳେଶ୍ୱର ପଞ୍ଚାୟତ ସମିତିର ଜଣେ ଅଧକ୍ଷ ଭାବରେ କାର୍ଯ୍ୟ କରିଥିଲେ ଏବଂ ପରେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ । ୧୯୯୦ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ଅଶ୍ୱିନୀ ଜନତା ଦଳର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୧୯୯୦ ମସିହାରୁ ୧୯୯୫ ମସିହାଯାଏଁ କାର୍ଯ୍ୟ କରିଥିଲେ । ଏହାପରେ ୨୦୦୪ ମସିହାର ଓଡ଼ିଶା ବିଧାନ ସଭା ନିର୍ବାଚନରେ ସେ ଭାରତୀୟ ଜନତା ପାର୍ଟିର ପ୍ରାର୍ଥୀ ଭାବରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୩ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୦୪ ମସିହାରୁ ୨୦୦୯ ମସିହାଯାଏଁ କାର୍ଯ୍ୟ କରିଥିଲେ । ୨୦୧୪ ଓଡ଼ିଶା ବିଧାନ ସଭା ନିର୍ବାଚନରେ ଅଶ୍ୱିନୀ ବିଜୁ ଜନତା ଦଳର ପ୍ରାର୍ଥୀ ଭାବରେ ପୁଣିଥରେ ଜଳେଶ୍ୱର ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚନ ଲଢ଼ିଥିଲେ । ଏହି ନିର୍ବାଚନରେ ସେ ବିଜୟୀ ହୋଇ ୧୫ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଏହି ବିଧାନ ସଭାରେ ସେ ୨୦୧୪ ମସିହାରୁ ୨୦୧୯ ମସିହାଯାଏଁ କାର୍ଯ୍ୟ କରିଥିଲେ ।
ରଥଯାତ୍ରା ସମୟରେ ଗୁଣ୍ଡିଚା ମନ୍ଦିରରେ ଚତୁର୍ଦ୍ଧାମୂର୍ତ୍ତୀ ଅବସ୍ଥାନ କରୁଥିବା ସ୍ଥାନକୁ ଆଡ଼ପ ମଣ୍ଡପ କୁହାଯାଏ । ଏହାର ପଛ ଭାଗରେ ଶ୍ରୀନୃସିଂହଙ୍କ ପ୍ରତିଷ୍ଠା କରି ମହାରାଜା ଇନ୍ଦ୍ରଦ୍ୟୁମ୍ନ ଯେଉଁ ଅଶ୍ୱମେଧ ଯଜ୍ଞ କରିଥଲେ, ସେହି ଯଜ୍ଞସ୍ଥଳର ଦକ୍ଷିଣ ପଟକୁ ଆଡ଼ କରି ଏହି ମଣ୍ଡପ ଅବସ୍ଥିତ ଥିଲା । ପୁରାଣମାନଙ୍କରେ ଏହି ମଣ୍ଡପକୁ ଯଜ୍ଞବେଦୀ ଓ ମହାବେଦୀ ବୋଲି ଉଲ୍ଲେଖ କରାଯାଇଛି । ଶାସ୍ତ୍ରାନୁସାରେ ଶ୍ରୀଜଗନ୍ନାଥଙ୍କୁ ରତ୍ନ ମଣ୍ଡପରେ ବର୍ଷସାରା ଦର୍ଶନରେ ଯେଉଁ ଫଳ ମିଳେ, ଆଡ଼ପ ମଣ୍ଡପରେ ଦିନେ ଦର୍ଶନରେ ସେହି ଫଳ ପ୍ରାପ୍ତ ହୁଏ । ଦ୍ୱାଦଶ ଶତାବ୍ଦୀରେ ଏହି ମଣ୍ଡପଟ କାଠ ନିର୍ମିତ ଥିଲା । ଗଙ୍ଗ ବଂଶର ରାଜା ନରସିଂହ ଦେବ  (୨ୟ)ଙ୍କ  (ଖ୍ରୀ.୧୨୭୮-୧୩୦୬) ରାଜତ୍ୱ ସମୟରେ ଏହାକୁ ପଥରରେ ପୁନଃନିର୍ମାଣ କରାଯାଇଥିଲା  । ଏହି ମଣ୍ଡପର ଉଚ୍ଚତା ୪ ଫୁଟ୍ ଏବଂ ଲମ୍ବ ୧୯ ଫୁଟ୍ ।
ତୋ ' ଆଖିରେ ମୁଁ, ୨୦୧୦ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ପ୍ରଭାସ ରାଉତ । ବିଜୟଲକ୍ଷ୍ମୀ ରାଉତ ଏହି କଥାଚିତ୍ରଟିର କାହାଣୀ ରଚନା କରିଥିଲେ । ଦେବୀଦତ୍ତ ମହାନ୍ତି କଥାଚିତ୍ରଟିର ସଂଳାପ ରଚନା କରିଥିଲେ । ଏସ୍. କେ. ମୂରଲୀଧରନ୍ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲ ଏବଂ ନିର୍ଦ୍ଦେଶନା ଦେଇଥିଲେ । ସଙ୍ଗୀତ ନିର୍ଦ୍ଦେଶକ ବିକାଶ ଦାସ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ବାବୁଶାନ୍ ମହାନ୍ତି ଏବଂ ସୁଇଟି । ଉତ୍ତମ ମହାନ୍ତି, ଅପରାଜିତା ମହାନ୍ତି, ପପୁ ପମ ପମ, ସଲିଲ ମିତ୍ର, ହର ପଟ୍ଟନାୟକ, ନମ୍ରତା ଦାସ, ରାଇଚରଣ ଦାସ, ଦେବୁ ବୋଷ, ପ୍ରଦ୍ୟୁମ୍ନ ଲେଙ୍କା, ବବି ମିଶ୍ର, ବିଭୂତି ଦାସ, ବିଦ୍ୟୁତ୍‌ପ୍ରଭା, ସ୍ମିତା ତ୍ରିପାଠୀ, ବ୍ରଜ ନାୟକ, ପ୍ରଦୀପ ସେନ, ତନିସ୍କ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଅଭିନୟ ବାବୁଶାନ୍ ସୁଇଟି ଉତ୍ତମ ମହାନ୍ତି ଅପରାଜିତା ମହାନ୍ତି ପପୁ ପମ ପମ ସଲିଲ ମିତ୍ର ହର ପଟ୍ଟନାୟକ ନମ୍ରତା ଦାସ ରାଇଚରଣ ଦାସ ଦେବୁ ବୋଷ ପ୍ରଦ୍ୟୁମ୍ନ ଲେଙ୍କା ବବି ମିଶ୍ର ବିଭୂତି ଦାସ ବିଦ୍ୟୁତ୍‌ପ୍ରଭା ସ୍ମିତା ତ୍ରିପାଠୀ ବ୍ରଜ ନାୟକ ପ୍ରଦୀପ ସେନ ତନିସ୍କ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବିକାଶ ଦାସ । ବସନ୍ତରାଜ ସାମଲ, ମୋହିତ ଚକ୍ରବର୍ତ୍ତୀ, ଦେବୀଦତ୍ତ ମହାନ୍ତି ଆଦି ଗୀତକାରମାନେ କଥାଚିତ୍ରଟିର ଗୀତଗୁଡ଼ିକର ରଚନା କରିଥିଲେ । ବିଭୁ କିଶୋର, ତପୁ ମିଶ୍ର, ଜଲି ମୁଖାର୍ଜୀ, ଉଦିତ ନାରାୟଣ, ସୁରେଶ ୱାଡ଼େକର ଆଦି କଣ୍ଠଶିଳ୍ପୀମାନେ କଥାଚିତ୍ରଟିରେ କଣ୍ଠଦାନ କରିଥିଲେ ।
ମୁଦାଲ୍‌ଗି ଏକ ଭାରତୀୟ ସହର ଅଟେ । ଏହା କର୍ଣ୍ଣାଟକର ବେଲ୍ଗଉମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ମୁଦାଲ୍‌ଗି ସହରର ମୋଟ ଜନସଂଖ୍ୟା ୨୯୮୯୪ ଅଟେ । ସେଥି ମଧ୍ୟରୁ ୫୦.୭୫% ଜଣ ପରୁଷ ହୋଇଥିବା ବେଳେ ୪୯.୨୫% ଜଣ ନାରୀ ଅଟନ୍ତି । ମୁଦାଲ୍‌ଗିର ସାକ୍ଷରତା ହାର ୪୫.୩୯% ଅଟେ । ଏହା ଜାତୀୟ ହାରଠାରୁ ୧୯.୪୫% ପ୍ରତିଶତ ଅଧିକ ଅଟେ । ସେଥିରୁ ୨୭.୬୦% ପ୍ରତିଶତ ପୁରୁଷ ଓ ୧୭.୭୯% ନାରୀ ଅଟନ୍ତି । ୧୭.୧୯% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା କନ୍ନଡ ମୁଦାଲ୍‌ଗିର ସରକାରୀ ଭାଷା ଅଟେ ।
ଜାଗୀ ମଙ୍ଗତ ପଣ୍ଡା ଜଣେ ପୂର୍ବତନ ମଡ଼େଲ୍, ଏୟାର୍ ଇଣ୍ଡିଆର ପୂର୍ବତନ ଏୟାର୍ ହୋଷ୍ଟେସ୍ ଓ ବର୍ତ୍ତମାନର ସଫଳ ମିଡ଼ିଆ ବ୍ୟବସାୟୀ । ସେ ଜଣେ ଶିଳ୍ପ‌ପତି ଓ ବର୍ତ୍ତମାନ ଅର୍‌ଟେଲ୍ କମ୍ୟୁନିକେସନ୍ ଲିମିଟେଡ୍‌ର ସ‌ହ ପ୍ରତିଷ୍ଠାତା ତ‌ଥା ପ୍ରବନ୍ଧ ନିର୍ଦ୍ଦେଶିକା । ବୃତ୍ତି ବ୍ୟବସାୟୀ ହେବା ପୂର୍ବରୁ ସେ ଏୟାର୍ ହୋଷ୍ଟେସ୍ ଓ ମଡ଼େଲ୍ ଥିଲେ । ୧୯୯୦ ଦଶକର ଶେଷାର୍ଦ୍ଧରେ ସେ ବ‌ହୁତ ଦୂରଦର୍ଶନ ବିଜ୍ଞାପନରେ କାମ କରିଥିଲେ । ସେତେବେଳେ ତାଙ୍କର କାଡ଼୍‌ବୋରି ବିଜ୍ଞାପନ  ଏକ କ୍ରିକେଟ୍ ଷ୍ଟାଡ଼ିୟମ୍‌ରେ ନୃତ୍ୟ  ବ‌ହୁତ ଲୋକପ୍ରିୟ ହୋଇଥିଲା । ସେ ତାଙ୍କର ପ୍ରଥମ ଦୂରଦର୍ଶନ ବିଜ୍ଞାପନ ପାମୋଲିଭ୍ ପାଇଁ କରିଥିଲେ । ସେ ଏକ ଫାଇବର୍-ଅପ୍‌ଟିକ୍ ବ୍ୟବସାୟ ଆରମ୍ଭ କରିଥିଲେ, ଯାହା ୧୯୯୦ର ଶେଷ ବେଳକୁ ଯୋଗାଯୋଗ କରିବା ସୁବିଧା ପ୍ରଦାନ କରିଥିଲା । ସେ ପ୍ରସାରଣ ମାଧ୍ଧ୍ୟମରେ ଯୋଗ ଦେଇଥିଲେ । ଏହାଦ୍ୱାରା ସେ ବର୍ତ୍ତମାନ ଓଟିଭି, ତରଙ୍ଗ, ତରଙ୍ଗ  (ମ୍ୟୁଜିକ), ପ୍ରାର୍ଥନା, ପ୍ରଭୃତି ଚ୍ୟାନେଲ୍ ପ୍ରସାରଣ କରୁଛନ୍ତି  । ସେ ମଧ୍ଧ୍ୟ ନ୍ୟୁୟର୍କ ଫିଲ୍ମ ଏକାଡ଼େମୀରେ ଚଳଚ୍ଚିତ୍ର ତିଆରି କରିବା ପାଠ୍ୟକ୍ରମ ଶିଖିଛନ୍ତି । ମାର୍ଚ୍ଚ ୩୧, ୨୦୧୫ରୁ ସେ ଜେଏମ୍ ଫାଇନାନ୍‌ସିଆଲ୍ ଲିମିଟେଡ୍‌ର ଅଣ କାର୍ଯ୍ୟକାରୀ ଓ ସ୍ୱାଧୀନ ନିର୍ଦ୍ଦେଶକ ଅଛନ୍ତି । ବ୍ୟକ୍ତିଗତ ଜୀବନ ଜାଗୀ ଏକ ପଞ୍ଜାବୀ ପରିବାରର ଓ ହାଇଦ୍ରାବାଦ୍‌ରେ ବଢିଥିଲେ । ସେ ଓସ୍‌ମାନିଆ ବିଶ୍ୱବିଦ୍ୟାଳୟ, ହାଇଦ୍ରାବାଦ୍‌ରୁ ରସାୟନ ବିଜ୍ଞାନ ଓ ଜୀବ ବିଜ୍ଞାନରେ ସ୍ନାତ୍ତକ ଓ ଇଣ୍ଡିଆନ୍ ଇନ୍‌ଷ୍ଟିଚ୍ୟୁଟ୍ ଅଫ୍ ମ୍ୟାନେଜ୍‌ମେଣ୍ଟ, ଅହମ୍‌ଦାବାଦ୍‌ରୁ ବ୍ୟବସାୟ ଆଡମିନିଷ୍ଟ୍ରେସନ୍‌ରେ ସ୍ନାତ୍ତକୋତର ଅର୍ଜନ କରିଥିଲେ । ସେ ବିଜୁ ଜନତା ଦଳର ପୂର୍ବତନ ନେତା ବୈଜୟନ୍ତ ପଣ୍ଡାଙ୍କୁ ୧୯୯୪ରେ ବିବାହ କରିଥିଲେ । ସେ ପ୍ରଥମେ ଶ୍ରୀଯୁକ୍ତ ପଣ୍ଡାଙ୍କୁ ୧୯୯୨ରେ ନୂଆଦିଲ୍ଲୀରୁ ପ୍ୟାରିସ୍ ଯାଉଥିବା ଏକ ଆନ୍ତର୍ଜାତୀୟ ବିମାନରେ ଭେଟିଥିଲେ , ଯେଉଁଥିରେ ଜାଗୀ ଏୟାରହୋଷ୍ଟେସ୍ ଭାବେ କାର୍ଯ୍ୟ ଜରୁଥିଲେ ଓ ସେହି ବିମାନ‌କୁ ଏକ ବୋମା ବିସ୍ଫୋରଣ ଧମକ ପାଇଁ ଅଙ୍କାରା, ତୁର୍କୀରେ ଜରୁରୀକାଳୀନ ଅବତରଣ କରାଯାଇଥିଲା । ସମ୍ମାନ ବିଶ୍ୱ ଅର୍ଥନୀତି ଫୋରମ୍, ୨୦୦୮ରେ ସେ ଯୁବ ବିଶ୍ୱ ନେତା   ଭାବେ ସମ୍ମାନିତ ହୋଇଥିଲେ ।
ନୟାଗଡ଼ ଗଡ଼ଜାତ ରାଜ୍ୟ ବ୍ରିଟିଶ ଶାସନ ସମୟର ଏକ ଗଡ଼ଜାତ ବା ଦେଶୀୟ ରାଜ୍ୟ ଯାହାକି ଅଧୁନାତନ ଓଡ଼ିଶାର ନୟାଗଡ଼ ଜିଲ୍ଲା । ଦେଶୀୟ ରାଜ୍ୟର ମିଶ୍ରଣ ସମୟରେ ଏହା ୧୯୪୮ ମସିହାରେ ଭାରତ ସହିତ ମିଶିଥିଲା । ଏହି ଅଞ୍ଚଳର ଉତ୍ତରରେ ଖଣ୍ଡପଡା ରାଜ୍ୟ ଓ ପୁରୀ ଜିଲ୍ଲା ଅବସ୍ଥିତ । ଏହାର ରାଜଧାନୀ ଥିଲା ନୟାଗଡ଼ । ରାଜ୍ୟର ଦକ୍ଷିଣାଞ୍ଚଳ ବଣ ପାହାଦ ଘେରା ଓ ଏହି ଅଞ୍ଚଲରେ ମୁଖ୍ୟତଃ କନ୍ଧ ଶ୍ରେଣୀର ଲୋକେ ବସବାସ କରୁଥିଲେ । ବର୍ତ୍ତମାନର ନୟାଗଡ଼ ଜିଲ୍ଲା ମୁଖ୍ୟତଃ ତତ୍କାଳୀନ ଦଶପଲ୍ଲା ଗଡଜାତ, ଖଣ୍ଡପଡା ଗଡଜାତ, ନୟାଗଡ଼ ଗଡଜାତ ଏବଂ ରଣପୁର ଗଡଜାତ ଜିଲ୍ଲାର ଅଂଶ ବିଶେଷକୁ ନେଇ ଗଠିତ । ଇତିହାସ ଇତିହାସର ତଥ୍ୟାନୁସାରେ ନୟାଗଡ଼ ରାଜା ଖ୍ରୀଷ୍ଟାବ୍ଦ ୧୫୫୦ ପୂର୍ବରୁ ରାଜା ସୂର୍ଯ୍ୟମଣିଙ୍କଦ୍ୱାରା ପ୍ରତିଷ୍ଠିତ ହୋଇଥିଲା । ତେବେ ଖଣ୍ଡପଡା ରାଜ୍ୟ ପ୍ରଥମେ ନୟାଗଡ଼ ଗଡ଼ଜାତ ରାଜ୍ୟର ଅଂଶ ବିଶେଷ ଥିଲା ଏବଂ ପରବର୍ତ୍ତୀ ସମୟରେ ଅର୍ଥାତ ୧୫୯୯ ମସିହାରେ ଏହା ଏକ ସ୍ୱତନ୍ତ୍ର ରାଜ୍ୟ ରୂପେ ପ୍ରତିଷ୍ଠିତ ହେଲା । ତତ୍କାଳୀନ ବାଘେଲା ବା ଭାଘେଲା ରାଜ ବଂଶର ରାଜପୁତମାନେ ଏହାର ଶାସକ ଥିଲେ । ଶାସକ ଚନ୍ଦ୍ରଶେଖର ସିଂହ ମାନ୍ଧାତା ପୁରୁଷୋତ୍ତମ ସିଂହ ମାନ୍ଧାତା ମୃତ୍ୟୁଞ୍ଜୟ ସିଂହ ମାନ୍ଧାତା  ( ୧୭୮୪ ପର୍ଯ୍ୟନ୍ତ) ବିନାୟକ ସିଂହ ମାନ୍ଧାତା  (୧୭୮୪-୧୮୨୫) ବ୍ରଜବନ୍ଧୁ ସିଂହ ମାନ୍ଧାତା  (୧୮୨୫-୧୮୫୧) ଲଡୁ କିଶୋର ସିଂହ ମାନ୍ଧାତା  (୨୦ ସେପ୍ତେମ୍ବର ୧୮୫୧-୧୮୮୯) ବଲଭଦ୍ର ସିଂହ ମାନ୍ଧାତା  (୧୮୮୯-୧୮୯୦) ରଘୁନାଥ ସିଂହ ମାନ୍ଧାତା  (୨ ମାର୍ଚ ୧୮୯୦-୪ ସେପ୍ତେମ୍ବର ୧୮୯୭) ନାରାୟନ ସିଂହ ମାନ୍ଧାତା  (୧୮୯୭-୧୯୧୮) କୃଷ୍ନଚନ୍ଦ୍ର ସିଂହ ମାନ୍ଧାତା  (୧୯୧୮-୧୯୮୩) ରାଜା କୃଷ୍ନଚନ୍ଦ୍ର ସିଂହ ସାମନ୍ତ ତାଙ୍କର ପ୍ରଥମ ରାଣୀ ଭାବେ ନେପାଳ ରାଣାଙ୍କ କନ୍ୟା ରାଣୀ ବସନ୍ତ ମଞ୍ଜରୀ ଦେବୀଙ୍କୁ ବିବାହ କରିଥିଲେ ଏବଂ ପରେ ଦ୍ୱିତୀୟ ରାଣୀ ଭାବେ ହିନ୍ଦୋଳ ରାଜକନ୍ୟା ରାଣୀ ସଓଭାଗ୍ୟ ମଞ୍ଜରୀ ଦେବୀଙ୍କୁ ବିବାହ କରିଥିଲେ  । ସେ ତାଙ୍କ ଶାସନ କାଳରେ ନୟାଗଡ଼ କୋ ଅପରେଟିଭ ବ୍ୟାଙ୍କ, ଅନେକ ଶିକ୍ଷାନୁଷ୍ଠାନ, ଏକ ହୋମିଓପ୍ୟାଥୀ ଦାତବ୍ୟ ଚିକିତ୍ସାଳୟ ତଥା ନୟାଗଦର ମେମୋରିଆଲ କ୍ଳବ ପ୍ରତିଷ୍ଠା କରାଇଥିଲେ । ୨୪ ଜୁନ ୧୯୮୩ରେ ସେ ମୃତ୍ୟୁ ବରଣ କରିଥିଲେ ।
ଏଇ ଜନମର ସାଥିଟିଏ, ୨୦୧୫ରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଏହି କଥାଚିତ୍ରର ପ୍ରଯୋଜନା କରିଥିଲେ ପଙ୍କଜ ସାହୁ ଏବଂ ଅଶୋକ ସାହୁ । ତ୍ରୀମୂର୍ତ୍ତୀ ଫିଲ୍ମସ୍‌ ବ୍ୟାନରର ଏହା ଥିଲା ପ୍ରଥମ ଚଳଚ୍ଚିତ୍ର । ଏହି ଚଳଚ୍ଚିତ୍ରର କାହାଣୀ ଲେଖିଥିଲେ ଜିତେନ୍ଦ୍ର ସାହୁ ଏବଂ ସଂଳାପ ଲେଖିଥିଲେ ଭାବବିନୋଦ । ଚଳଚ୍ଚିତ୍ରର ନିର୍ଦ୍ଦେଶନା ଦେଇଥିଲେ ଜିତେନ୍ଦ୍ର ସାହୁ । ଗ‌ଗନ ବିହାରୀ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ । ଚଳଚ୍ଚିତ୍ରର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପନ ଦାସ । ମିହିର ଦାସ, ରବି ମିଶ୍ର ଆଦି କଳାକାରମାନେ ଚଳଚ୍ଚିତ୍ରଟିରେ ଅଭିନୟ କରିଥିଲେ । ଅଭିନୟ ଦୀପନ ଦାସ ଚିନ୍ମୟୀ ପ୍ରିୟଦର୍ଶିନୀ ମିହିର ଦାସ ରବି ମିଶ୍ର କାହାଣୀ ଗୀତ ଏବଂ ସଙ୍ଗୀତ ଏହି ଚଳଚ୍ଚିତ୍ରର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଗ‌ଗନ ବିହାରୀ ।
ସିସାଟ୍ରାକୁରିଅମ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ନିମ୍ବକ୍ସ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଏଣ୍ଡୋଟ୍ରାକିଆଲ ଇଣ୍ଟ୍ୟୁବେସନ୍ ଏବଂ ଅସ୍ତ୍ରୋପଚାର କିମ୍ବା ଯାନ୍ତ୍ରିକ ଭେଣ୍ଟିଲେସନ୍ ସମୟରେ ସାହାଯ୍ୟ କରିଥାଏ  । ଏହା ଏକ ଶିରାରେ ଇଞ୍ଜେକସନ ଆକାରରେ ଦିଆଯାଏ । ଏହାର ଆରମ୍ଭରେ ମଧ୍ୟବର୍ତ୍ତୀ ପ୍ରଭାବ ଏବଂ କାର୍ଯ୍ୟର ଅବଧି ହୁଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଧୀର ହୃଦ୍‌ଗତି ହାର ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଆଲର୍ଜି ପ୍ରତିକ୍ରିୟା, ଦୀର୍ଘସ୍ଥାୟୀ ମାଂସପେଶୀ ଦୁର୍ବଳତା ଏବଂ ବାତ ଅନ୍ତର୍ଭୁକ୍ତ ହୋଇପାରେ । ଯକୃତ କିମ୍ବା ବୃକ୍‌କ ସମସ୍ୟା ଥିଲେ ମଧ୍ୟ ଏହାର ମାତ୍ରା ସଜାଡିବା ଆବଶ୍ୟକ ନାହିଁ । ଏହା ଅଣ-ଡିପୋଲାରାଇଜିଂ ପ୍ରକାରର ଏକ ନ୍ୟୁରୋମସ୍କୁଲାର ବ୍ଲକିଂ କାରକ ଅଟେ। ଏହା କଙ୍କାଳୀୟ ମାଂସପେଶୀକୁ ଆରାମ ଦେଇଥାଏ । ୧୯୯୫ ମସିହାରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ସିସାଟ୍ରାକୁରିଅମ ଅନୁମୋଦିତ ହୋଇଥିଲା ଏହା ଏକ ସାଧାରଣ ଔଷଧ ଭାବରେ ଉପଲବ୍ଧ । ଯୁକ୍ତରାଜ୍ୟରେ ୧୦୨୧ ମସିହାରେ ଏହାର ଏକ ୨୦ ମିଗ୍ରା ଭାଏଲର ମୂଲ୍ୟ ପ୍ରାୟ ୮ ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହି ପରିମାଣର ମୂଲ୍ୟ ପ୍ରାୟ ୨୫ ଡଲାର ଅଟେ ।
ତୁଳସୀ ଏକ ଗୁଳ୍ମ ଜାତୀୟ ଉଦ୍ଭିଦ। ଏହା ଭାରତରେ ସର୍ବତ୍ର ଦେଖିବାକୁ ମିଳେ । ଏହା ଭାରତୀୟ ଜନଜୀବନ ସହିତ ଅତି ପରିଚିତ । ଏହା ସାତ ପ୍ରକାରର ହୋଇଥିଲେ ବି ପତ୍ରର ରଙ୍ଗକୁ ନେଇ ଧଳା ଓ କଳା ଭେଦରେ ଦୁଇଟି ଜାତି ପ୍ରଧାନ ଅଟେ । ଶ୍ୱେତ ତୁଳସୀର ପତ୍ରଗୁଡ଼ିକ ହାଲୁକା ରଙ୍ଗର ଥାଏ ଏହାକୁ କେହି କେହି  'ଗୌରୀ ତୁଳସୀ'  ମଧ୍ୟ କହିଥାନ୍ତି । କୃଷ୍ଣ ତୁଳସୀ ପତ୍ରଗୁଡ଼ିକ ଗାଢ଼ କଳା । ଏହା ବ୍ୟତୀତ ବଣ ତୁଳସୀ ନାମକ ଆଉ ଏକ ଜାତି ରହିଛି । ଏହାକୁ ହିନ୍ଦୀରେ  'କାଠେରକ୍'  କୁହାଯାଏ । ଔଷଧୀୟ ବ୍ୟବହାର ପାଇଁ ତୁଳସୀ ମୁଖ୍ୟତଃ କାମରେ ଲାଗିଥାଏ । ମହତ୍ତ୍ୱ ବିଷ୍ଣୁ ଭଗବାନଙ୍କର ଅତି ପ୍ରିୟ ତୁଳସୀ । ତୁଳସୀ ପତ୍ର ବିନା ବିଷ୍ଣୁଙ୍କୁ ଭୋଗ ଅର୍ପଣ କରାଯାଏ ନାହିଁ । ସେଥିପାଇଁ ତ ତୁଳସୀଙ୍କ ନାମ ବୈଷ୍ଣବୀ, ବିଷ୍ଣୁ ବଲ୍ଲଭା, ହରିପ୍ରିୟା । ତୁଳସୀର ନାଁ ପୂର୍ବରୁ ଲାଗେ ଶ୍ରୀ ଯାହାକି ସୌଭାଗ୍ୟ, ଐଶ୍ୱର୍ଯ୍ୟର ପ୍ରତୀକ । ତୁଳସୀ ବୃକ୍ଷ ମୂଳରେ ଗଙ୍ଗା ଓ ଡାଳପତ୍ରରେ ଅନ୍ୟାନ୍ୟ ଦେବତାମାନେ ବାସ କରନ୍ତି ବୋଲି ଲୋକୋକ୍ତି ରହିଛି । କାର୍ତ୍ତିକ ମାସର ପ୍ରବୋଧୀନି ଏକାଦଶୀ ଓ କାର୍ତ୍ତିକ ପୂର୍ଣ୍ଣିମା ଭିତରେ ଅନୁଷ୍ଠିତ ହୁଏ ତୁଳସୀ ବିବାହ । ଅର୍ଥାତ ଏହି ଦିନ ଭଗବାନ ବିଷ୍ଣୁଙ୍କ ସହ ତୁଳସୀ ବୃକ୍ଷର ବିବାହ ସମ୍ପନ୍ନ ହୁଏ । ହିନ୍ଦୁ ଭକ୍ତମାନେ ବିଷ୍ଣୁଙ୍କୁ ସନ୍ତୁଷ୍ଟ କରିବା ପାଇଁ ୧୦୦୦ ତୁଳସୀ ମାଳ ଗୁନ୍ଥି ଅର୍ପଣ କରନ୍ତି । ତୁଳସୀର ଧାର୍ମିକ ଓ ଆଧ୍ୟାତ୍ମିକ ମହତ୍ତ୍ୱ ଯେତିକି , ତାଠାରୁ ଅଧିକ ଏହାର ଔଷଧୀୟ ଗୁଣ । ଆୟୁର୍ବେଦ ଔଷଧ ତିଆରିରେ ତୁଳସୀ ଏକ ମୂଖ୍ୟ ଉପାଦାନ । ଆଜିକାଲି ତୁଳସୀ ପତ୍ରଯୁକ୍ତ ହର୍ବଲଟି ସମସ୍ତଙ୍କର ପ୍ରିୟ ହୋଇଛି । ପିଲାଙ୍କର ସ୍ମୃତିଶକ୍ତି ବର୍ଧକ ଭାବେ ଏହା ବ୍ୟବହାର କରାଯାଉଛି । ପ୍ରତିଦିନ କିଛି ତୁଳସୀ ପତ୍ର ଚୋବାଇ ଖାଇଲେ ଥଣ୍ଡା ଜ୍ୱର ରୋଗରୁ ଉପଶମ ମିଳେ । ତାଛଡା ମୂଖ ଗହ୍ୱର କ୍ଷତ ବା ସଂକ୍ରାମଣରୁ ରକ୍ଷା ପାଇବାକୁ ହେଲେ କିଛି ତୁଳସୀ ପତ୍ର ଚୋବାଇ ଖିଆଯାଇପାରେ । ତୁଳସୀ ପତ୍ରକୁ ଖରାରେ ଶୁଖାଇ ତାହାର ଚୂର୍ଣ୍ଣରେ ଦାନ୍ତ ଘଷିଲେ ମାଢି ଶକ୍ତ ରହେ । ତୁଳସୀ ପତ୍ର ଗୁଣ୍ଡକୁ ଚନ୍ଦନରେ ଫେଣ୍ଟି କପାଳରେ ଲଗାଇଲେ ଗ୍ରୀଷ୍ମତାପ ଓ ମୁଣ୍ଡବିନ୍ଧାରୁ ରକ୍ଷା ମିଳେ । ବିବିଧ ଭାରତୀୟ ପ୍ରାଦେଶିକ ନାମ ଶାସ୍ତ୍ରୋକ୍ତ ଗୁଣ ଅଳ୍ପତିକ୍ତ ମିଶ୍ରିତ, କଟୁରସ, ଅଗ୍ନିବର୍ଧକ, ରକ୍ଷାକାରକ, ଉଷ୍ଣବୀର୍ଯ୍ୟ, କଫଶ୍ଳେଷ୍ମଘ୍ନ, କୃମି, କାସଜ୍ୱର, ବାତ, ବାୟୁ, ବାନ୍ତି, କ୍ଷୟ, କ୍ଷତ, କୁଷ୍ଠ, ରକ୍ତସ୍ରାବ, ରକ୍ତବିକୃତି, ଭୂତାବେଶ, ମୂତ୍ରକୃଚ୍ଛ୍ର ଓ ଗଳଗ୍ରହ ନିବାରକ ଅଟେ। ବ୍ୟବହାର ମୁଖ୍ୟତଃ ଏହାର ପତ୍ରକୁ ଔଷଧ ରୂପେ ବ୍ୟବହାର କରାଗଲେ ମଧ୍ୟ ବିଭିନ୍ନ ରୋଗରେ ଏହାର ସର୍ବାଙ୍ଗ ଔଷଧର କାମ କରିଥାଏ। ଅଦାରସ ସହିତ ତୁଳସୀରସ ମିଶାଇ ଖାଇଲେ ଶିଶୁମାନଙ୍କର କାଶ ଓ ଥଣ୍ଡା ଦୂରହୁଏ। ପ୍ରତ୍ୟହ ସକାଳୁ ଚାରି ପାଞ୍ଚଟି ତୁଳସୀପତ୍ର ପିଲାମାନଙ୍କୁ ଖୁଆଇଦେଲେ କ୍ଷୁଧା ବଢ଼େ ଓ ହଜମ ଭଲ ହୁଏ ଓ ଦେହ ନୀରୋଗ ରହେ। ତୁଳସୀ ପତ୍ରକୁ ଗିଳିଦେଲେ ଗଳାବ୍ୟଥା  (ଟନ୍ସିଲ୍) ଦୂରହୁଏ । କେବଳ ତୁଳସୀ କାଠକୁ ବେକରେ ପକାଇଲେ ଗଳାର ନାନାଦି ରୋକ ଦୂର ହୁଏ ବୋଲି ସାଧାରଣରେ ବିଶ୍ୱାସ ରହିଛି। ତୁଳସୀ ମଞ୍ଜିର ସେବନ ମୁଖ ଶୁଦ୍ଧି କାରକ। ଏହା ଶୁକ୍ର ବୃଦ୍ଧିରେ ସାହାଯ୍ୟ କରେ। ତୁଳସୀ ପତ୍ର ଜଳରେ ପକାଇଲେ ଜଳ ଶୁଦ୍ଧ ହୋଇଥାଏ ବୋଲି ମାନ୍ୟତା ରହିଛି। ଏଥିପାଇଁ ବୈଷ୍ଣବମାନେ ପ୍ରତ୍ୟେକ ଖାଦ୍ୟ ପାନୀୟରେ ପ୍ରଥମେ ତୁଳସୀପତ୍ର ପକାଇଥାନ୍ତି। ଓଡ଼ିଶାର ପୁରପଲ୍ଲୀରେ ସମସ୍ତଙ୍କ ଘର ଆଗରେ ତୁଳସୀ ଚଉରାଟିଏ ରହିଥାଏ। ଏହା ଶୁଭ କାରକ ବୋଲି ଲୋକେ ମାନିଥାନ୍ତି ଓ ପ୍ରତିଦିନ ସଞ୍ଜବେଳେ କୁଳବଧୁମାନେ ତୁଳସୀ ଚଉରାମୂଲେ ସନ୍ଧ୍ୟାବତୀ ଦେଇଥାନ୍ତି। ତୁଳସୀ ପୂଜାକଲେ ମନସ୍କାମନା ପୂର୍ଣ୍ଣ ହୁଏ ବୋଲି ଲୋକେ ବିଶ୍ୱାସ କରନ୍ତି। ପୂର୍ବକଥିତ ବଣ ତୁଳସୀର ଗନ୍ଧ ଅତି କମ ଥାଏ, କିନ୍ତୁ ବିଷର ପ୍ରଭାବ ନାଶ କରିବାରେ ଏହା ବିଶେଷ ଉପଯୋଗୀ । ଏହା ବ୍ୟତୀତ  'ମରୁବକ୍'  ନାମକ ତୁଳସୀର ଏକ ବିରଳ ଜାତି ରହିଛି । କୌଣସି ଅସ୍ତ୍ରଶସ୍ତ୍ର କ୍ଷତ ବା ବିଛା, ସାପ ଇତ୍ୟାଦିଙ୍କ ଦଂଶନ ଥିଲେ ଏହି ମରୁବକ୍ ତୁଳସୀର ରସ ବିଶେଷ ଲାଭପ୍ରଦ ହୋଇଥାଏ । ଆଧାର ବାହାର ଆଧାର ବନୌଷଧି ବିଜ୍ଞାନ. କୃଷ୍ଣବ୍ରହ୍ମା ଶତପଥି. ଧର୍ମଗ୍ରନ୍ଥ ଷ୍ଟୋର, ଅଲିଶା ବଜାର, କଟକ ଶ୍ରୀ ଲକ୍ଷ୍ମଣ ମିଶ୍ରଙ୍କ ଅନୁଭୂତ ଯୋଗମାଳା ବା ସହଜ ଚିକିତ୍ସା।
ଗର୍ତ୍ତେଶ୍ବର ମହାଦେବ : ଉତ୍କଳ ପ୍ରଦେଶର କନିକା ଅଧୁନା ଓଡ଼ିଶା ରାଜ୍ୟର ରାଜନଗର ପଂଚାୟତ ସମିତି (ବ୍ଲକ)ର ଗୋସିଗାଁ ଗ୍ରାମରେ ଅନତି କାଳରୁ ବିରାଜମାନ କରିଥିବା ମହାଦେବ ବାବା ଗର୍ତ୍ତେଶ୍ବର ଭାବରେ ପରିଚିତ  ଜିଲ୍ଲାର ସଦର ମହକୁମା କେନ୍ଦ୍ରାପଡ଼ାଠାରୁ ପ୍ରାୟ ସତ ତିରିଶ କିଲୋ ମିଟର ଦୂରତା ତଥା ପଟାମୁଣ୍ଡାଇ ବ୍ଲକର ଅନ୍ତ ଏବଂ ରାଜନଗର ବ୍ଲକର ପ୍ରାରମ୍ଭରେ ଗର୍ତ୍ତେଶ୍ବର ପୀଠ ଅବସ୍ତିତ  କାର୍ତ୍ତିକ ପୁର୍ଣିମା,ଶିବ ରାତ୍ରି ,ଶିବ ବିବାହ,ମକର ସଂକ୍ରାନ୍ତି ଭଳି ପର୍ବ ପର୍ବାଣି ସମୟରେ ଏହି ପୀଠରେ ବହୁ ଭକ୍ତଙ୍କର ସମାଗମ ହୋଇଥାଏ  ପର୍ବପର୍ବାଣି: ଏହି ପୀଠରେ ପାଳନ କରାଯାଉଥିବା ପର୍ବମାନଙ୍କ ମଧ୍ୟରେ ଶିବ ରାତ୍ରି ଏବଂ ଶିବ ବିବାହ ଦୁଇଟି ମୁଖ୍ୟ ପର୍ବ ଅଟେ  ଶିବ ରାତ୍ରି ପାଳନର ମୂଳ ଲକ୍ଷ୍ୟ ହେଉଚି ଅନ୍ଧକାର ଓ ଅଂଜ୍ଞତା ଉପରେ ବିଜୟ ହାସଲ କରିବା ଏହି ଦିନରେ ଦେବାଳୟ ପରିସର ଓଁ ନମଃ ଶିବାୟ ମନ୍ତ୍ର ଉଚ୍ଚାରଣରେ ଗୁଂଜରିତ ହୋଇଥାଏ   "ଶିବ ବିବାହ"  ଦେବ ଦମ୍ପତି ଗୌରୀ ଏବଂ ଶଙ୍କର ବିବାହ ଉତ୍ସବର ପର୍ବ ଏହି ସମୟରେ ଶିବ ଓ ପାର୍ବତୀଙ୍କର ମାନବୀୟ ଲୀଳା ଦେଖିବା ପାଇଁ ବହୁ ଭକ୍ତଙ୍କର ସମାଗମ ହୋଇଥାଏ ପ୍ରସାଦ:ଏହି ମନ୍ଦିରରେ ବାବାଙ୍କର ମୁଖ୍ୟ ଭୋଗ ହେଉଚି  " ଖେଚୁଡ଼ି"  ଏହା ଛଡା ପଞ୍ଚାମୃତ ମଧ୍ୟ୍ୟ ମିଳେ  ଅନ୍ୟ ଆକର୍ଷଣ:ଏହି କ୍ଷେତ୍ରରେ ବିବାହ ଉତ୍ସବ ସମାପନ ପାଇଁ ବିଶେଷ ସୁବିଧା ହେତୁ ବହୁତ ପରିବାର ଏହାର ସୁଯୋଗ ନେଇଥାନ୍ତି  ଏହାଛଡା ପ୍ରତି ସୋମବାର ଓ ସଂକ୍ରାନ୍ତିରେ ଏଠାରେ ଭିଡ ଲାଗିଥାଏ  ଏକାଧାରରେ ଏହି ପବିତ୍ର ପୀଠ ସମସ୍ତଙ୍କୁ ପ୍ରେମ ,ଭକ୍ତି ତଥା ଏକତାର ରଜ୍ଜୁରେ ସର୍ବଦା ବାନ୍ଧି ରଖି ଥାଏ
ବାଙ୍ଗିରିପୋଷି  (କ୍ରମିକ ସଂଖ୍ୟା: ୨୯) ମୟୂରଭଞ୍ଜ ଜିଲ୍ଲା ଅନ୍ତର୍ଗତ ଏକ ବିଧାନ ସଭା ନିର୍ବାଚନ ମଣ୍ଡଳୀ  । ଏହି ନିର୍ବାଚନ ମଣ୍ଡଳୀ ଅନ୍ତର୍ଗତ ଅଞ୍ଚଳ ଗୁଡ଼ିକ ହେଲା: ବାଙ୍ଗିରିପୋଷି ବ୍ଳକ, ଶାମାଖୁଣ୍ଟା ବ୍ଳକ ଓ କୁଳିଅଣା ବ୍ଳକ । ଗତ ୨୦୧୪ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସୁଦାମ ମାରାଣ୍ଡି ଭାରତୀୟ ଜନତା ପାର୍ଟି ପ୍ରାର୍ଥୀ ପୁରୁଷୋତ୍ତମ ନାଏକଙ୍କଠାରୁ ୩୧୫୨୯ ଖଣ୍ଡ ଅଧିକ ଭୋଟ ପାଇ ନିର୍ବାଚିତ ହୋଇଛନ୍ତି। ନିର୍ବାଚିତ ବିଧାୟକଗଣ ୧୯୫୧ରୁ ୨୦୧୯ ମଧ୍ୟରେ ମୋଟ ୧୪ଥର ନିର୍ବାଚନ ଅନୁଷ୍ଠିତ ହୋଇସାରିଛି । ଏହି ନିର୍ବାଚନ ମଣ୍ଡଳୀରୁ ନିର୍ବାଚିତ ହୋଇଥିବା ବିଧାୟକମାନେ ହେଲେ: ୨୦୨୪: ସଞ୍ଜଳୀ ମୁର୍ମୁ  (ବିଜେପି) ୨୦୧୯: ସୁଦାମ ମାରାଣ୍ଡି  (ବିଜଦ) ୨୦୧୪: ସୁଦାମ ମାରାଣ୍ଡି  (ବିଜଦ) ୨୦୦୯:  (୨୯): ସରୋଜିନୀ ହେମ୍ବ୍ରମ  (ବିଜଦ) ୨୦୦୪:  (୫): ଚୈତନ୍ୟ ପ୍ରସାଦ ମାଝି  (ବିଜଦ) ୨୦୦୦:  (୫): ପୁରୁଷୋତ୍ତମ ନାଏକ  (ସ୍ୱାଧୀନ) ୧୯୯୫:  (୫): ଅଜେନ ମୁର୍ମୁ  (ଝାମୁମୋ) ୧୯୯୦:  (୫): ସୁଦାମ ମାରାଣ୍ଡି  (ସ୍ୱାଧୀନ) ୧୯୮୫:  (୫): କାଙ୍ଗୋଇ ସିଂହ  (କଂଗ୍ରେସ) ୧୯୮୦:  (୫): କାଙ୍ଗୋଇ ସିଂହ  (କଂଗ୍ରେସ-ଇ) ୧୯୭୭:  (୫): ପୁରୁଷୋତ୍ତମ ନାଏକ  (ଜନତା) ୧୯୭୪:  (୫): ରୁଦ୍ର ମୋହନ ଦାସ  (ସିପିଆଇ) ୧୯୭୧:  (୫): ରାଧା ମୋହନ ନାୟକ  (ସ୍ୱତନ୍ତ୍ର) ୧୯୬୭:  (୫): ରାଧା ମୋହନ ନାୟକ  (ସ୍ୱତନ୍ତ୍ର) ୧୯୬୪:  (ଉପ): ପ୍ରସନ୍ନ କୁମାର ଦାସ  (କଂଗ୍ରେସ) ୧୯୬୧:  (୧୩୮): ଇଶ୍ୱର ଚନ୍ଦ୍ର ନାୟକ  (କଂଗ୍ରେସ) ୧୯୫୭: ରାଧା ମୋହନ ନାୟକ  (ଗଣତନ୍ତ୍ର ପରିଷଦ) ୧୯୫୧: ଯାଦବ ମାଝୀ  (କଂଗ୍ରେସ) ୨୦୦୯ ନିର୍ବାଚନ ଫଳାଫଳ ୨୦୦୯ ନିର୍ବାଚନରେ ବିଜୁ ଜନତା ଦଳ ପ୍ରାର୍ଥୀ ସରୋଜିନୀ ହେମ୍ବ୍ରମ, ଝାଡ଼ଖଣ୍ଡ ମୁକ୍ତି ମୋର୍ଚ୍ଚା ପ୍ରାର୍ଥୀ ସୁଦାମ ମାରାଣ୍ଡିଙ୍କଠାରୁ ୬,୩୩୧ ଅଧିକ ଭୋଟ ପାଇ ନିର୍ବାଚିତ ହୋଇଥିଲେ  ।